open-index/open-wikipedia-markdown huggingface dataset:
阿媽有咗第二個

《**阿媽有咗第二個**》（，偽名《**K風暴**》）係2022年上畫嘅港產片，由毛舜筠、柳應廷、姜濤、岑珈其、鄧麗英主演，彭秀慧執導。套戲喺2021年9月拍。

受香港疫情影響，套戲率先安排喺2022年3月12別喺第十七屆大阪亞洲電影節全球首映，香港喺同年8月11號上畫。

## 演員表
### 主要角色
*毛舜筠 飾 余美鳳
*柳應廷 飾 盧子軒
*姜濤 飾 方晴
*岑珈其 飾 家麒
*鄧麗英 飾 小Ann
### 其他角色
*尹揚明 飾 盧立仁
*羅永昌 飾 方晴阿爸
*陳宗澤 飾 Tim
*曾樂彤 飾 Samantha
*張蔓姿 飾 Angela
*谷德昭 飾 Norman
*唐劍康 飾 Donald
*舒文 飾 舒文
*古巨基 飾 古巨基

## 出面網頁
*
*
* 
*
冷宮

**冷宮**，喺中國戲曲、舊小說入面指君主安置犯錯嘅后妃、皇子嘅地方，而家就用嚟比喻存放唔用嘅嘢嘅地方。
2006–07年歐洲聯賽冠軍盃

**2006–07年歐洲聯賽冠軍盃**係第15屆歐洲聯賽冠軍盃，亦係歐洲足協主辦嘅第52屆頂級球會賽事。決賽喺希臘雅典踢，最後意大利嘅AC米蘭捧盃。

## 出面網頁
*官方網站
2005–06年歐洲聯賽冠軍盃

**2005–06年歐洲聯賽冠軍盃**係第14屆歐洲聯賽冠軍盃，亦係歐洲足協主辦嘅第51屆頂級球會賽事。決賽喺法國巴黎法蘭西運動場踢，最後西班牙嘅巴塞隆拿捧盃。

## 出面網頁
*官方網站
2003–04年歐洲聯賽冠軍盃

**2003–04年歐洲聯賽冠軍盃**係第12屆歐洲聯賽冠軍盃，亦係歐洲足協主辦嘅第49屆頂級球會賽事。由呢屆賽事開始，喺16強嘅第二輪分組賽改成兩回合淘汰賽。決賽喺德國蓋爾森基興踢，最後葡萄牙嘅波圖捧盃。

## 出面網頁
*官方網站
2002–03年歐洲聯賽冠軍盃

**2002–03年歐洲聯賽冠軍盃**係第11屆歐洲聯賽冠軍盃，亦係歐洲足協主辦嘅第48屆頂級球會賽事。決賽喺英國曼徹斯特奧脫福球場踢，最後意大利嘅AC米蘭捧盃。

## 賽事
### 淘汰賽

## 參考


## 出面網頁
*官方網站
陳用林

**陳用林**（），中國浙江寧波人，前中國駐雪梨總領事館政治領事，一等秘書。因為無法再繼續忍受中國對異見人士嘅鎮壓，佢喺2005年5月26號出走並喺2005年6月4號一個雪梨六四天安門事件紀念活動入面公開露面。同年7月8號澳洲移民局對陳用林同埋佢屋企人畀咗政治避難類別嘅永久居留權，佢哋一家人而家住喺雪梨。

陳用林嘅出走喺當時轟動一時，包括美國在內嘅世界各國政府都非常關注，各國傳媒亦爭相報導。

## 政治觀點
陳用林關注中國政府打壓人權、法輪功同埋喺其他地方影響力嘅問題。例如喺2006年，佢曾經絕食聲援因為弱勢群體維權而被中國政府秘密綁架同施予4個月酷刑嘅高智晟。喺2019年4月喺悉尼科技大學一個研討會發言嘅時候，佢就批評騰訊旗下嘅澳洲中文媒體今日傳媒集團喺好多議題上都極力地同中共保持一致。

## 睇埋
* 中華人民共和國對外宣傳

## 參考
冷藏公司超市

**冷藏公司超市**（Cold Storage）係一間以新加坡為總部，以東南亞市場為主嘅連鎖超級市場，而家係牛奶公司旗下。佢哋而家經營三個品牌，分別係冷藏公司超市（喺新馬兩地），Market Place（喺新加坡）同埋 Giant Hypermarket（喺新加坡、馬來西亞、汶萊、印尼、越南同埋阿聯酋）。

## 出面網頁
* 官方網站
1999–2000年歐洲聯賽冠軍盃

**1999–2000年歐洲聯賽冠軍盃**係第8屆歐洲聯賽冠軍盃，亦係歐洲足協主辦嘅第45屆頂級球會賽事。

由呢屆賽事開始，首輪參賽隊伍由24隊加到32隊。第一輪分組賽32隊分8組打雙循環，每組頭兩名晉身第二輪分組賽，第三名降格踢歐洲足協盃第三圈。第二輪分組賽16隊分4組打雙循環，每組頭兩名晉級。八強同埋四強維持兩回合淘汰賽。

決賽喺法國巴黎法蘭西運動場踢，最後西班牙嘅皇家馬德里捧盃。

## 賽事
### 淘汰賽

## 參考


## 出面網頁
*官方網站
宵夜燒到過埋夜

《**宵夜燒到過埋夜**》（**Threesome**）係香港電視娛樂製作嘅真人騷節目，2021年9月27號到10月15號逢禮拜一到五23:00－23:30喺ViuTV播。節目衍生自《晚吹—空肚講宵夜》，由原班主持人馬梁祖堯、蔡瀚億、陳俞希主持，各自為拍檔設計驚喜行程。

另外呢個節目第3、8、13集，會用埋緊接播映《空肚講宵夜》嘅節目時段，用《空肚講宵夜》嘅名義額外播多半個鐘。

## 每集一覽

## 出面網頁
*ViuTV：宵夜燒到過埋夜

## 電視節目變遷
郭峰

**郭峰**可以係：

* ，做過中共中央顧問委員會委員、中共遼寧省委第一書記
* 郭峰 (歌手)，中國男歌手
顧瀚畇

**顧瀚昀**（；），藝名**阿丹**，係臺灣男藝人。佢做過模特兒兩年，亦都填過詞。

## 作品
### 電視劇
*麻辣鮮師飾 張大器
*人生旅程Ⅱ
*我是男子漢飾 米麒麟
*七年級生飾 李子威
*舞動奇蹟飾 阿In(王光印)
*大老婆小老公飾 李彥明
*剪刀石頭布飾 Doff(豆腐)
*愛情兩好三壞飾 保羅
*下一站，幸福飾 陶檢查官

### 節目主持
*TVBS-G：《Fashion walker》

### MV
*周杰倫 - 爸我回來了
*曹格 - 無辜
*曹格 - 起床歌
*陳偉聯 - 永遠的朋友
*陳偉聯 - 分手的情書

### 廣告
*MTV中文台形象廣告-機車篇
*可口可樂廣告-直昇機篇
*遠傳電信平面廣告
*萬事達卡
*佐丹奴平面
*NIKE平面
*泰山企業「泰山冰鎮紅茶」廣告-北海道泡湯
*費列羅「健達繽紛樂巧克力」廣告-滑板篇

## 參考
2001–02年歐洲聯賽冠軍盃

**2001–02年歐洲聯賽冠軍盃**係第10屆歐洲聯賽冠軍盃，亦係歐洲足協主辦嘅第47屆頂級球會賽事。決賽喺蘇格蘭格拉斯哥踢，最後西班牙嘅皇家馬德里捧盃。

## 賽事
### 淘汰賽

## 參考


## 出面網頁
*官方網站
2000–01年歐洲聯賽冠軍盃

**2000–01年歐洲聯賽冠軍盃**係第9屆歐洲聯賽冠軍盃，亦係歐洲足協主辦嘅第46屆頂級球會賽事。決賽喺意大利米蘭聖西路球場踢，最後德國嘅拜仁慕尼黑捧盃。

## 賽事
### 淘汰賽

## 參考


## 出面網頁
*官方網站
辦公室政治

**辦公室政治**（，）係指出現喺辦公室、學校同職場度嘅人事同利益競爭行為。辦公室政治形成嘅原因通常係由於職員須要喺有限資源嘅環境之下，為利於自身提升而產生嘅競爭。另外，文化差異、組織內部之間嘅利益唔平衡以及利益衝突亦可能導致辦公室政治。辦公室政治無法避免嘅會內耗生產力。
牛橋

**牛橋**（），或者叫做**牛劍**，係英國兩間大學牛津大學同埋劍橋大學嘅合稱，兩間大學之間因為有好多共同點而被人合稱為「牛橋」，但同時兩間大學之間又有歷史悠久嘅競爭關係同埋好多唔同嘅地方 。

## 參考
The quick brown fox jumps over the lazy dog

**The quick brown fox jumps over the lazy dog**，粵語翻譯係**隻快嘅啡狐狸跳過隻懶狗**或**快狐狸跳過懶狗**，係英文嘅全拉丁字句，主要用喺測試字體效果同鍵盤鍵位有冇出事及大頭佛。

雖然句話用咗35個拉丁字，其中e用咗3次、h用咗2次、o用咗4次、r用咗2次、大寫T同小寫t夾埋用咗2次、u用咗2次，但呢句話之所以出名，係因爲26個拉丁字都用齊晒，冚唪唥都係常用單詞，冇專用或自創名詞。

## 史
呢句話最先喺1885年2月9號出版份《》出現，嗰時喺「Current Notes」段落提示學生嘅敬語：「A favorite copy set by writing teachers for their pupils is the following, because it contains every letter of the alphabet: "A quick brown fox jumps over the lazy dog."」。份雜誌發佈呢句話無耐，有好多報刊雜誌都引用咗，不過成日都將「a」同「the」兩個單詞對調嚟用。到1888年時用嘅係「The」詞頭嘅版。從1890年開始，打字機行業啲人開始猛咁用呢個句子做攷，重喺1903年一度成爲熱門句子。不過嗰時科技唔發達，句子淨得北美範圍內流行。直到1963年8月30號嘅美俄交流活動時先至第一次傳播到北美以外地區。個人電腦誕生後，呢句話亦都攞嚟做字體同鍵盤嘅測試，即使喺1981年誕生嘅DOS同埋1985年7月誕生嘅DESQview系統都唔例外。微軟喺1985年11月20號發佈咗Windows 1.0後，呢句話亦攞嚟做字體測試。

## 睇埋
*全字母句

## 註同攷
;註

;攷

類:印刷
類:語言
類:測試設備
短片摘要

**短片摘要**（**Video Abstract**）係喺學術文章入面，相當於書面摘要嘅視像。通常唔會超過5分鐘，可以幫助觀眾好快咁理解學術論文，研究文章、論文或評論嘅內容，兼且好快噉確定特定研究嘅目的同埋結果。佢哋唔係為咗取代原有嘅研究論文，而係要幫助吸引讀者嘅注意，增加論文嘅讀者。短片摘要同任何種類嘅科學短片之間嘅主要區別係，前者同已被接受出版嘅科學論文相關。
後藤房之助

（；）係前大日本帝國軍官，宮城縣栗原郡姫松村（今日嘅栗原市）人。

後藤房之助喺1899年12月加入大日本帝國嘅陸軍，1902年1月以步兵第5連隊佐長（下士）身份，加入喺青森縣青森市入面嘅雪地行軍，軍隊喺23號出發，途中喺山上遇險，結果210人之中有199人遇難，栗原郡出身嗰18人得佢一個生還。後藤房之助喺山上被困四日後，俾救援隊救返。不過佢因嚴重凍傷導致四肢肌肉壞死，要全部截肢成爲海豚人，並喺同年退伍。

1906年喺八甲田山嘅馬立場（雪崩事故發生地）設立嘅紀念像，就係以後藤房之助獲救嗰時嘅形態為藍本，重喺1999年2月22號俾青森市政府列佢入有形文化財。

佢隨後參政做咗栗原郡姫松村嘅二期村會議員。1924年7月31號因腦出血死咗，終年44歲。

房之助過身後，佢啲骨灰安葬到幸畑陸軍墓地嘅公墓入面。

## 攷

類:大日本帝國陸軍軍人
9
9
類:海豚人
棠東站

**棠東站**（；）係廣州地鐵嘅車站，2019年12月20號開通，喺天河區棠下街道棠東，泰安北路近棠東東路口。

## 結構
### 樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係月台。雖然車站冇休息室，但廁所同母嬰室喺月台西邊。
#### 打掂

#### 打橫

### 站廳
棠東站嘅站廳收費區喺車站南邊，北邊係過街通道。收費區有好多部扶手電梯同樓梯、專用𨋢往返月台都得。 

### 月台
呢個站有一個島式月台，喺泰安北路嘅地底。

### 商舖同自助服務
呢個站冇商舖，但得三臺自助服務。 

### 出入口

呢個站有3個出入口，分别係A同B、D。

## 頭尾班車信息同配線圖

## 車站歷史
### 規劃
呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅北段方案嗰橛（黃村⇆廣州科學城）重向兩邊延長。規劃出嚟嘅路線亦經過呢個站。隨後規劃正式落實。

### 施工
2014年10月14號，車站正式逳手起。本嚟話施工諗住到2017年就起好而開通，不過因施工遇難題而一拖再拖。呢個站嘅主體結構喺2015年7月29號封頂，而機電系列喺2017年10月先至入場施工。

### 開通
2019年12月20號朝頭早，由於西邊部份正式開通，呢個站亦正式開放。

## 利用狀況
棠東站附近都係啲城中村地方，附近有好多間住宅同花園、部份士多同貨運場、廠房地方，所以除工作日上落班高峰期有好多人上落之外，其它時間都好少人上落。

## 附近嘅建築同景區

### 部落聚集地
* 棠東村
* 天河棠下小區
* 棠德花苑
* 棠悅花苑
### 學校
* 白雲區泰安中學
* 泰安小學
* 天河職業高級中學（聚德校區）
### 商場
* 韻泰商業廣場

## 攷

## 上一站·下一站
韋特張伯倫

**韋特張伯倫**（，，），係美國NBA前球員，位置係中鋒。先後喺費城勇士、費城76人同埋洛杉磯湖人打波。

佢保持咗好多個NBA常規賽嘅紀錄，包括得分、籃板同上場時間等等。到目前為止佢係唯一一位喺一場比賽入面攞到100分嘅球員，亦係唯一一位喺成個NBA生涯入面平均每場波都攞到超過30分同20個籃板嘅球員。

喺佢NBA生涯裏面，佢攞過兩次總冠軍、4次常規賽最有價值球員、最佳新秀、1次總決賽最有價值球員，13次入選全明星賽，10次入選最佳陣容。

## 參考

## 出面網頁
*
英國副首相

**英國副首相**係英國政府入面嘅高級大臣，僅次於首相嘅職位，但呢個位置並唔係常設，有時可以懸空。

而家嘅英國副首相係藍韜文，佢喺2021年9月15號上任。
盡責度

**盡責性**係一種性格特質，大致上係指一個人做嘢幾有交帶幾有計劃。

## 基礎

## 睇埋
*性格衝動
中國維權律師關注組

**中國維權律師關注組**（，縮寫：），係一個喺2007年1月20號成立嘅香港民間組織，當時主要係由香港法律界人士同埋立法會議員組成，旨在倡導同埋維護中國維權律師同埋法律工作者嘅合法權利，例如陳光誠，高智晟等，推動中國走向公平公正嘅法治社會。佢哋嘅工作包括人權案件援助、倡議、培訓同埋教育等。

2021年，喺警方國安處多番向好多唔同嘅民間組織索取資料嘅環境下，中國維權律師關注組喺2021年9月21號宣布解散。

## 立場同工作
佢哋主要關注中國法治問題，曾經喺唔同關於被告人權利嘅問題上發聲。例如，佢哋會關注官派律師問題，喺12港人案審訊期間，佢哋就曾經公開批評官派律師嘅安排，話中國多次自稱為「法治國家」，強制要求使用「官派律師」唔合法理。另外，中國係聯合國成員，有責任遵守《保護所有遭受任何形式拘留或監禁的人的原則》，而當中入面係有提及，被拘留或監禁嘅人有權接受，特別係自己家屬嘅探訪，並且有權同佢哋通信，同時佢哋亦應該獲得充分機會同外界聯絡。

不過，副主席劉慧卿曾經表示，關注組並唔係針對北京當局嘅對抗性組織，目的係改善中國人權同埋法制。

### 同台灣法律界合作
中國維權律師關注組會同台灣法律界、人權界合作，包括台北律師公會、民間司法改革基金會、台灣人權促進會、台灣關懷中國人權聯盟等。例如，台北律師公會喺2008年起啟動「兩岸維權律師交流互訪計畫」，共同邀請知名中國維權律師訪台，交流中國大陸、香港、台灣兩岸三地司法改革同埋人權保護歷程；又會合辦研討會關注維權律師處境。

## 睇埋
*人權觀察
*國際特赦組織
*中國人權法草案
*國際人權聯盟
*台灣關懷中國人權聯盟
*臺灣聲援中國人權律師網絡
*維權運動、高智晟

## 參考
2021–22年歐洲聯賽冠軍盃

**2021–22年歐洲聯賽冠軍盃**係第30屆歐洲聯賽冠軍盃，亦係歐洲足協主辦嘅第67屆頂級球會賽事。決賽喺法國聖但尼法蘭西運動場踢，最後西班牙嘅皇家馬德里捧盃。

## 分組賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 十六強賽

|}

#### 半準決賽

|}

#### 準決賽

|}

#### 決賽

## 參考


## 出面網頁
*官方網站
香港國安法對高等教育界嘅影響

《香港國家安全法》喺未經香港人同意或者咨詢過香港人嘅情況之下落實後，對香港高等教育界造成一定嘅影響。除咗有啲大專院校喺課程入面加入《國安法》嘅要求，亦因為點樣為之觸犯國安法嘅定義唔清晰，有一啲大學講師覺得學術自由受到影響，甚至傳出有學生單單因為不滿老師畀分，走去國安熱線舉報老師。

## 香港大專院校課程嘅影響
喺2021年9月，香港理工大學、香港浸會大學、嶺南大學、同香港教育大學，都分別宣布將根據《國安法》嘅內容，將國安教育列為大學本科生嘅必修課程。其中喺理工大學，仲一定要考試考到合格為止。

## 對香港學術自主嘅影響
實施國安法之後，香港學術自由情況急劇轉差。全球公共政策研究所（Global Public Policy Institute）喺2021年3月公佈嘅「全球學術自由指數」同評級入面，香港評分大幅下跌，獲評D級，排名仲差過柬埔寨。

喺香港大學，師生之間一度流傳有學生因為唔滿意老師畀分，向國安熱線舉報老師，令港大嘅教授之間瀰漫一片恐懼，唔敢將課堂錄音放上網。亦有老師因為呢條法例令佢唔敢喺課堂上討論政治課題，又擔心將來仲可唔可以教授香港民主課題。校方高層回應嘅時候，堅持學校入面仲有學術自由，話只係講學術嘅話就唔使擔心，但同時表明唔好煽動學生。不過，校方就未有交代清楚煽動嘅定義。有大學教授喺校內討論《國安法》影響嘅內部會議入面，指自己向大學貢獻專業，但而家感到被遺棄，得唔到校方嘅支援。有引述參與討論嘅教授話，「悲傷」或者「失望」都唔足以形容會議室入面絕望同恐懼嘅氣氛。

## 睇埋

* 2021年香港各大學打壓學生會爭議

## 參考
青衣鄉事委員會

**青衣鄉事委員會**（）係香港新界葵青區唯一鄉事委員會，管轄青衣島鄉村，現任主席陳志榮。
荃灣鄉事委員會

**荃灣鄉事委員會**（）係香港新界荃灣區其中一個鄉事委員會，管轄荃灣鄉村，現任主席邱錦平。
全字母句

**全字母句**（）係一種語言入面，包括冚唪唥單隻字母兼讀出意思嘅句子，一般攞嚟測試打字機同鍵盤性能、顯示字體等印刷用途。佢最先喺1885年2月9號由英文嘅「The quick brown fox jumps over the lazy dog.」引導出，而家喺各大電腦入面攞嚟做英文字體嘅正常測試。

## 唔同[[話]]嘅全字母句
### [[英文]]
*How razorback-jumping frogs can level six piqued gymnasts! （Macintosh System 7系統字體測試）
*Cozy lummox gives smart squid who asks for job pen.（Macintosh System 7系統字體測試）
*Woven silk pyjamas exchanged for blue quartz.（Scribus軟體字體測試）
*The quick brown fox jumps over the lazy dog.（Windows系統字體測試）
*The quick brown fox jumps over a lazy dog.（Windows系統字體測試）
*Glib jocks quiz nymph to vex dwarf.（排印測試）
*Sphinx of black quartz, judge my vow.
*The five boxing wizards jump quickly.
*Pack my box with five dozen liquor jugs.
*Quick wafting zephyrs vex bold Jim.
*"Who am taking the ebonics quiz?", the prof jovially axed.
### [[日文]]

### [[韓文]]
*冚唪唥基本字母都用齊——키스의 고유조건은 입술끼리 만나야 하고 특별한 기술은 필요치 않다. 
*冚唪唥基本字音都用齊——다람쥐 헌 쳇바퀴에 타고파.

### [[閩南話]]白話字
*Bó͘ ji̍p-khì siâⁿ-tiong chhoē mûi-lâng.
### [[波蘭文]]
**'（包括外來字「q」, 「v」，同「x」，每字母唔重複使用）

===[[丹麥文]]===
**' （包括用得比較少嘅「q」，, 「w」同「x」，亦包埋丹麥文嘅「æ」，「ø」同「å」）。

### [[中文]]
由於漢字寫全字母句比較特殊，因漢字數量太多，加上文字時不時有新出，字庫亦猛咁唔停擴張，加上Unicode都未收錄齊晒東亞地區有嘅冚唪唥漢字，所以幾乎冇文章或詩可以整出包括冚唪唥漢字嘅文，更加唔使講每個文字唔重複喇。
* 目前每個漢字唔重複用嘅詩——千字文
* 書法筆畫——永（書法最基本嘅八種筆畫）
;漢字基本筆畫
*最簡單且包括漢字五種唔同基本筆畫——札、囚、只、央、代、丙、叭、史、㕥、弁、矛
*最簡單嘅簡化字且包括漢字五種唔同基本筆畫——东
*最簡單嘅正體字且包括漢字五種唔同基本筆畫——氐
*最簡單嘅古代用字且包括漢字五種唔同基本筆畫——㕣、朰、𡆦、叺、𠮣、𡆣、𡗚、𡥀、戉、𣱳

### [[希臘文]]
* Ξεσκεπάζω την ψυχοφθόρα βδελυγμία. 

### [[冰島文]]
* Kæmi ný öxi hér ykist þjófum nú bæði víl og ádrepa 

### [[亞美尼亞文]]
* Բել դղյակի ձախ ժամն օֆ ազգությանը ցպահանջ չճշտած վնաս էր եւ փառք։
* Չին ֆիզիկոսը օճառաջուր ցողելով բժշկում է հայ գնդապետի փքված ձախ թևը։

### [[波斯文]]
* 
* 
* 
* 
* 

## 註同攷
;註

;攷

## 出面網頁

* Pangram finder within any text
* List of pangrams | Clagnut
* Fun With Words: Pangrams

類:印刷
北哨兵島

**北哨兵島**（；；）係安達曼海西邊近孟加拉灣，安達曼群島內一島。長7.8km，闊7km，海岸線31.6km，總面積59.67km²。個島海拔唔高，最高地方先至得122m。

個島係地球上比較少見嘅未接觸部落之一，由印度海軍控制。不過講得比較得人驚嘅係，個島唔單止唔知有幾多人口，相反當地居民識得向出面啲外來人士發動攻擊好多次。主要係島上住啲人都係維持原始社會部落形態嘅哨兵人，未發現農耕、用金屬或火嘅跡象。加上當地啲人向外地人發動襲擊或殺人行爲都唔判違法。

## 史
個島最先由英國探險家——莊·列奇（John Ritchie）喺1771年搭英屬東印度公司嘅勤奮號（Diligent）輪渡抵達，1867年3月亦有旅遊家抵達過，同年夏天季風期間，印度嘅商人輪船喺佢隔籬堆珊瑚礁邊爛咗船。不過船上106位生還者回憶，佢哋差啲俾當地原始部落啲人射殺，好彩俾英國皇家海軍救返。

1880年1月，英屬東印度公司政府官員波特曼領咗一堆人去北哨兵島一帶，搵到啲路網、啲廢棄嘅村仔等。好多日後，波特曼劫持到6位北哨兵原始部落人（包括一位老坑同四位細路）到貝理雅港，佢話到「（佢哋）好快就得咗病，個老人同佢老婆都死咗」，而啲細路就連同啲禮物得送返北哨兵島。1883年8月27號，因卡拉卡托火山嘅爆發着當成有部船上高發生抹槍走火，係噉個波特曼帶搜索隊嚟到北哨兵島，結果搜索隊衹見到啲拋荒嘅村落而冇見到船，佢哋就留低咗啲禮物喺北哨兵島之後即返返貝理雅港，所以又一次有人登陸咗北哨兵島 。波特曼亦喺1885年1月同1887年1月探訪過北哨兵島好多次。

印度脫離英聯邦政府而獨立後，由1967年開始都試過每幾年一次派探險隊去北哨兵島建立友好關係，比利時王室喺1975年帶過當地啲高官搭輪渡到北哨兵島過夜，亦喺1977年同1981年試過有人嚟北哨兵島。當地啲原始部落都知佢哋過嚟清除啲爛鋼鐵，海上營救隊啲人喺1991年試過登陸北哨兵島嚟拆船。不過喺1981年8月2號就唔好彩，部輪渡喺北哨兵島附近啲海邊停靠時，俾當地原始部落啲人發動弓箭同長槍嚟襲擊。雖然嗰次有乘務員喺幾日後提醒做好心理準備，小心當地啲野人喺海邊突然發動襲擊，但係嗰時因海上關風，海面橫風橫浪，有好多船員轉到其它船隻而冇收到警報廣播，結果俾風浪送到北哨兵島邊。一個禮拜後，船員接收到襲擊警報，要求發動直升機過嚟援助先至救得返。而人類學家潘迪（）成爲世界第一個去咗北哨兵島後，一路平安返嚟嘅人士。1991年1月4號，潘迪同佢班同事由於識哨兵文，重幫當地啲原始部落民眾搞咗友好關係兼送咗椰子同其它禮品畀當地啲島民，不過當地島民有反復提醒話「此地（北哨兵島）唔久留得，要快啲離開」。所以喺1996年之前，包括印度政府等現代文明試過接觸呢個島好多次，但因語言完全唔通，加上北哨兵島啲人強烈反對外來人口，成日向外人發動弓箭同長槍襲擊，所以從1997年開始，印度政府開始規定唔畀人探索呢個島。

2004年聖誕節期間，因印度洋爆發地震而引發海嘯，個島嘅生存狀態一度受到威脅。事發三日後，印度政府派直升機去救助返當地啲島民，結果良心當狗吠，島民反而用弓箭、石頭同飛鏢、長槍掟到救援嘅直升機嗰頭，雖然海嘯有干擾到山區漁場，但係班部落啲人完全無法適應新嚟嘅外來事物而發動襲擊。

2006年1月，有兩位印度漁民去到北哨兵島一帶從事非法釣魚，結果俾北哨兵島啲居民射殺，事後政府冇起訴到島民。

2018年11月17號，美籍傳教士趙約翰一人孤身去咗北哨兵島探險兼傳基督教畀當地啲島民帶嚟福音，後嚟俾北哨兵島啲居民射殺。事發之後，印度差人控告7位印度公民明知有「禁入北哨兵島」嘅規定之下，夾硬帶趙約翰去到北哨兵島登陸。雖然性質有啲類似強姦案，但係由於單案嘅肇事者係北哨兵島啲居民，所以冇繼續調查，就唔叉住北哨兵島當地啲居民同肇事者。出咗呢單嘢後，印度政府開始收緊限令，規定喺北哨兵島5km周邊啲公海域都唔畀任何船隻或飛機靠近，即使係海軍大頭都唔得。

## 攷

類:印度洋
類:印度
類:生命禁區
趙約翰

**趙約翰**可以係：
* 趙約翰 (藝人)（）：美籍南韓裔藝人。
* 趙約翰 (探險家)（）：美籍探險家兼耶穌教傳士。
哈邁德

**哈邁德**（**Hamad bin Isa Al Khalifa**，）係當今巴林國王，1999年即位埃米爾，2002年改叫國王。
吉安鄉

**吉安鄉**係中華民國臺灣花蓮縣嘅一個鄉，面積約莫65平方公里，人口約莫8萬。
鹿野鄉

**鹿野鄉**係中華民國臺灣臺東縣嘅一個鄉，面積約莫90平方公里，人口約莫8千。
卑南鄉

**卑南鄉**係中華民國臺灣臺東縣嘅一個鄉，面積約莫413平方公里，人口約莫1.7萬。
牡丹鄉

**牡丹鄉**係中華民國臺灣屏東縣嘅一個鄉，面積約莫182平方公里，人口約莫5千。
瑪家鄉

**瑪家鄉**係中華民國臺灣屏東縣嘅一個鄉，面積約莫79平方公里，人口約莫7千。
霧社事件

**霧社事件**係臺灣日治時期一單失敗咗嘅臺灣原住民武裝抗日起義。1930年（昭和5年、民國19年）10月27號，以莫那魯道為首嘅賽德克族人喺霧社（依家中華民國臺灣南投縣仁愛鄉大同村）對日本人發動襲擊，之後畀日方武力鎮壓。事件持續到12月，最後失敗。
莫那魯道

**莫那魯道**（**Mona Rudo**，）係臺灣原住民賽德克族人，亦係1930年霧社事件嘅阿頭，因為起事失敗而自殺死。
雅魯藏布江

**雅魯藏布江**係布拉馬普特拉河上游中國境內嘅河段，長2,840公里，主要流經西藏日喀則。
星加坡島

**星加坡島**係星加坡嘅主島，面積710平方公里，北面隔住柔佛海峽就係馬來半島。
IPhone 11

**iPhone 11**係蘋果公司iPhone系列智能電話嘅第十三代其中一個型號，2019年9月20號開始賣。
IPhone 12

**iPhone 12**同**iPhone 12 Mini **係蘋果公司iPhone系列智能電話嘅第十四代其中兩個型號，iPhone 12 2020年10月16號開始賣；iPhone 12 Mini 2020年10月23號開始賣。iPhone 12螢幕6.1吋；iPhone 12 Mini螢幕5.4吋。
IPhone 12 Pro

**iPhone 12 Pro**同**iPhone 12 Pro Max **係蘋果公司iPhone系列智能電話嘅第十四代其中兩個型號，iPhone 12 Pro 2020年10月16號開始賣；iPhone 12 Pro Max 2020年10月23號開始賣。iPhone 12 Pro螢幕6.1吋；iPhone 12 Pro Max螢幕6.7吋。
IPhone 13

**iPhone 13**同**iPhone 13 Mini **係蘋果公司iPhone系列智能電話嘅第十五代其中兩個型號，2021年9月24號開始賣。iPhone 13螢幕係6.1吋；iPhone 13 Mini螢幕係5.4吋。有五隻色可以揀，分別係星光色、午夜色、紅色、藍色同粉紅色。
IPhone 13 Pro

**iPhone 13 Pro**同**iPhone 13 Pro Max **係蘋果公司iPhone系列智能電話嘅第十五代其中兩個型號，2021年9月24號開始賣。iPhone 13 Pro螢幕6.1吋；iPhone 13 Pro Max螢幕6.68吋。
香港 (搞清楚)

**香港**係華南一城埠，亦可以係：
*英屬香港，英國統治之下嘅香港
*日治香港，日本統治之下嘅香港
*香港島，香港嘅本島
*香港站，香港島一個鐵路車站
*香港星（3297 Hong Kong），小行星
*香港香港 (1982年歌)，由香港流行音樂歌手陳美齡主唱嘅歌。
*香港香 (1983年歌)，由香港流行音樂歌手盧冠廷主唱同作曲嘅歌。
*香港 (合輯)，喺1984年9月發行嘅合輯
*香港 (歌)，1989年鄧麗君喺日本推出嘅歌。
*香城 (虛構城市)，一個香港考試及評核局為考試課題，而出現嘅虛構城市。
*香港路站，武漢軌道交通3號線、6號線、7號線嘅車站。
分析層次

**分析層次**喺統計學上係指分析嘅對象規模有幾「大」。例如喺行為科學同社會科學上，分析一個個體喺唔同時間點之間嘅差異，有別於分析一大堆個體之間嘅個體差異。

## 基本概論
想像做認知心理學，剖析人類揸車嗰陣，比較個體間嘅差異嗰陣發覺人愈要俾心機揸車，就愈大機會撞車。之所以有呢種情況，噉可能係因為新人要用多啲注意力先可以揸到車，而新人因為技術冇咁好，撞車嘅機會亦自然高啲；如果比較嘅係同一個個體喺唔同時間點之間嘅差異，就好可能會發覺人愈俾心機揸車，就愈低機會撞車－唔同分析層次俾到嘅結果非常唔同。

## 社科層次

喺社科上，分析層次通常係以人類個體同群體做基礎嘅。

亦可以睇睇微觀經濟學同宏觀經濟學嘅對比。

### 微觀層面
社會科學入面最細嘅分析單位，係個體喺佢所處嘅社會環境之中。喺微觀層面（micro）嘅研究上，研究對象通常係單一個體，或者係一個細小嘅群體，譬如係家庭呀噉，置於某個特定社會情境之下。以下係微觀層面分析嘅例子：
*個人：可以係比較唔同個體，或者比較唔同個體喺唔同時間點嘅差異。
*伴侶、婚姻
*家庭

### 中觀層面
一般嚟講，中觀層面（meso）分析係指介乎微觀層面同宏觀層面之間嘅人口規模，例如社區或者組織。不過，中觀層面亦可以指一啲分析，專門用嚟揭示微觀層面與宏觀層面之間嘅關聯，例如：
*氏族
*部落
*社區
*村、鎮、市
*組織

### 宏觀層面
宏觀層面（macro）分析通常會追蹤大規模人口之間互動嘅結果，例如成個經濟體或者其他資源轉移嘅互動。例如：
*國家
*社會
*文明
*國際層面
*全球層面

## 睇埋
*結合數據
*生態謬論
*邊界問題

## 引述
九龍 (搞清楚)

**九龍**係香港一地，亦可以係：
*九龍半島，香港九龍嘅半島
*九龍站，香港九龍一個鐵路車站
*紅磡站，舊名九龍車站。香港九龍一個鐵路車站
*九龍鎮，鎮名
馬其頓尼亞 (搞清楚)

**馬其頓尼亞**係歷史上希臘北部嘅一個大區，亦可以係：
*馬其頓尼亞 (羅馬)，羅馬嘅行省
*馬其頓尼亞 (拜占庭)，拜占庭嘅軍區

## 睇埋
*馬其頓
泰坦 (搞清楚)

**泰坦**係希臘神話嘅神族，亦可以係：
*土衞六，繞土星行嘅衞星
*泰坦火箭，美國研發嘅火箭
*泰坦號潛艇，一隻觀賞鐵達尼號沉船殘骸嘅觀光潛艇
朱比特 (搞清楚)

**[[朱比特]]**係羅馬神話嘅神，亦可以係：
*木星，行星
*朱比特 (佛羅里達州)，美國佛羅里達州城鎮
Atlas

**Atlas**可以係：
*亞特拉斯，希臘神話嘅神
*亞特拉斯航空，美國航空公司
*烏桕天蠶蛾（Attacus atlas），一種大型嘅蛾
*地圖集
Ajax

**Ajax**可以係：
*Ajax (編程)，編程技術
*阿積士足球會，荷蘭甲組足球聯賽球隊
*大阿積士，希臘神話人物
*細阿積士，希臘神話人物
Alesso

**Alesso**（，）係一個瑞典DJ同唱片監製，佢個真名就叫做**Alessandro Renato Rodolfo Lindblad**。

## 專輯

*《Forever》（2015年）

## 創作歌曲
*蔡依林《I Wanna Know》（2016年）

## 電影
*《爆Beat同盟》（2015年）

## 獲獎同提名

### 格林美獎

### DJ雜誌百大DJ排名

### 國際舞蹈音樂獎
#### 2012年-2016年

#### 2018年-依家

## 註

## 參考

## 出面網頁

*Official Website
盲目約會

**盲目約會**（）係一種以結婚為前提嘅交往，呢種情況全世界都有，又或者叫做相睇。

## 睇埋
*相睼
*僱傭妻子
*盲婚啞嫁
DJ Soda

**DJ Soda**（，）係一個南韓女歌手同唱片騎師，原名**黃素熙**（），佢喺2013年開始入行到而家。

2020年8月，DJ Soda出咗個全新英文單曲《Shooting Star》。

## 音樂作品
### 細碟

### 單曲

## 得獎同提名

## 參考

## 出面網頁
* 
* 
* 
* 
*
一芳水果茶

**一芳水果茶**（，）係2016年喺臺灣臺中成立嘅手搖嘢飲鋪，全名係**墨力國際股份有限公司**（，）。

## 相片

HK_灣仔_Wan_Chai_軒尼詩道_Hennessy_Road_food_shops_January_2020_SS2.jpg|一芳台灣水果茶（灣仔軒尼詩道）


## 參考

## 出面網頁
* 一芳官網
* 
* 
*
天龍

**天龍**（；）係嚟自日本嘅一間音響公司，呢間公司喺1910年由美國生意人Frederick Whitney Horn成立，佢之前叫做**日本錄音器材公司**（Nippon Chikuonki Shokai）。

1946年開始，日本錄音器材公司再度改名叫**日本哥倫比亞株式会社**（Nippon Columbia）；到咗 1947年同 Japan Denki Onkyo 合併，之後 Denon 呢個品牌名即係由 Denki 同 Onkyo 延伸出嚟，重發展作母公司手下嘅其中一間子公司。

## 睇埋
* inMusic Brands（）
* D&M Holdings Inc.
* Marantz

## 參考

## 出面網頁

* デノン公式ウェブサイト（日本）
* デノンオフィシャルブログ
* デノンミュージアム
* デノン Official Facebook
* デノン Official Twitter(@DenonJP)
* 株式会社ディーアンドエムホールディングス
* 
* 天龙音响Denon 官网网站
* DENON - Hong Kong
義律惠譽舒柏

**義律惠譽舒柏**（，）係美國記者、律師同銀行家。除此之外，佢都係《》（**New York Evening Mail**）業主同埋（**New York State Bar Association**，簡稱**NYSBA**）嘅創辦人同主席。佢喺紐約出世。

## 政治立場
舒柏係共和黨嘅支持者，佢喺1888年美國總統大選期間捐咗7萬5千蚊美元。

## 榮譽
;1892年
*紐約市立大學法學碩士學位
*奧馬哈大學法學博士學位

## 仔女
義律惠譽舒柏一共生咗六個仔女，包括（1874-1950）同埋（1876-1927）。

## 死
1893年3月24號，義律惠譽舒柏喺曼哈頓嘅屋企中突然過身，享年五十九歲，死因係肺水腫。

## 延伸閱讀

*  For details on Elliott Fitch Shepard's average business day and family.

## 參考

## 出面網頁

* Letter to Walt Whitman, from The Walt Whitman Archive
* 
* 舒柏嘅頭像，由 John Quincy Adams Ward 響大都會藝術博物館度做展覽
😂

**😂**（，Unicode：U+1F602）係種表情符號，佢表示「開心到喊」、「喜極而泣」嘅意思。

類似表情符號有：🤣（Unicode：U+1F923），被視爲係😂嘅打斜版。亦有人將😂🤣連用。

## Sosad

喺Unicode表情符號出現同普及之前，香港著名嘅綜合型論壇高登討論區已經有一個叫sosad嘅高登圖示，原圖係一個黃色公仔喺度喊嘅樣，但係好多高登討論區用戶都覺得，個公仔似係忍唔住笑多過似係喊，成日用嚟表示「笑到喊」、「好笑到流眼淚」嘅意思。而呢個圖示嘅BBcode「Sosad」亦漸漸成爲「堅好笑、好笑到喊」嘅代名詞。2011年，「sosad」喺香港高登第一屆「網絡紅人選舉」度獲得「最受歡迎高登icon獎」。

Unicode表情符號普及之後，😂同🤣都會有香港人叫做「sosad emoji」。 

## 睇埋
*Pile of Poo
*顏文字
*繪文字

## 參考
羅世乙

**羅世乙**（，）係中國大陸男歌手、音樂製作人同設計師，佢響重慶出世，2018年入行。

## 作品
### 專輯
*《太空漫遊指南》（2018年2月21號）
*《1998》（2019年2月22號）
*《革命家》（2019年7月21號）
*《二十二世紀》（2021年3月24號）
*《NIRVANA》（2022年8月13號）
*《641III-ILANRO》（2022年10月3號）

## 參考
#https://y.qq.com/n/ryqq/singer/001uig070tU62Z
#https://y.qq.com/n/ryqq/albumDetail/004fGXWi0rmUN5
#https://y.qq.com/n/ryqq/albumDetail/003LXJY51rz7ap
侯嘉明

**侯嘉明**（，）係香港電台嘅一個唱片騎師，2000年入行。

## 節目主持
*香港新城電台
**104 Gigabyte（2000年）

*香港商業電台 HMV 864
**Weekend Mornings（2001年）
**In Demand Show（2002年）
**Trendsetter（2003年）
**Chart Express Top 40 Countdown（2003年）

*香港電台
**All The Way With Ray
**The Chart Show
**Teen Time
**晨光第一線
**好心情（2007年）
**窮富翁大作戰II（2010年，第二、三輯旁白）
**玩玩星期天
*創世電視
**愛地球觀察站（2011年）

## 參考

## 出面網頁

* 侯嘉明簡介 - 香港電台第一台 
* 侯嘉明簡介 - 香港電台第三台  
* Flickr - 侯嘉明 
* MySpace - 侯嘉明 
* YouTube 片段
* 侯嘉明Alyson_Hau 新浪微博 
* 
*
中文輸入法

**中文輸入法**（）係用電腦或手提電話輸入漢字嘅編碼方式。兩岸四地嘅用詞各有分別，操作方式亦都完全唔同。佢多數用音碼同形碼兩種，亦可以用內碼。

## 睇埋
*Unix輸入法一覽
*倉頡輸入法
*鄭碼
*大易輸入法
*五筆輸入法
閻奕格

**閻奕格**（，）係一個響北京出世、喺星加坡成長嘅臺灣女歌手，佢阿爸係香港中樂團指揮閻惠昌，阿媽係古箏演奏家熊岳，佢喺2010年開始參加臺灣歌唱節目《超級星光大道》後入行。

## 背景
閻奕格同屋企人移居星加坡之後，便開始學習鋼琴、芭蕾舞、中國書法同中國畫等等，又去到香港就讀英基西島中學，畢業之後喺波士頓大學主修經濟學，2003年7月到2005年跟聲樂教育家梁月玲學習相關技巧。

2017年4月，閻奕格開始首次參演音樂劇《風雲5D音樂劇》。同年10月20號，閻奕格推出首張大碟《我有我自己》，12月12號開始喺香港舉辦音樂會。2019年，佢擔任香港導演高志森嘅《搭錯車》舞台劇女主角。

## 音樂作品
### 個人專輯
*《我有我自己》（2017年）
*《少了一件牛仔褲》（2020年）
*《Let Everything Happen》（2020年）

### 創作歌曲
*楊丞琳《漂流浴室》（2020年）

## 音樂劇
*《風雲5D音樂劇》（2017年）

## 舞台劇
*《搭錯車》（2019年）

## 註

## 參考

## 出面網頁
*
*
*
*
*
蕭亞軒 (專輯)

《**蕭亞軒同名專輯**》（）係臺灣歌手蕭亞軒嘅首張錄音室專輯，1999年11月17號響維京音樂發行，呢隻碟由音樂人陳偉、Jae Y. Chong同一齊監製，填詞部份即係姚謙、林夕、李焯雄同埋周耀輝等人負責；呢隻碟響臺灣賣咗50萬張。

2015年5月29號，呢隻碟由香港華納唱片推出SACD版本。

## 曲目

## 音樂錄影帶

## 發行歷史

## 參考

## 出面網頁
*
紅薔薇 (蕭亞軒專輯)

《**紅薔薇**》（）係臺灣歌手蕭亞軒嘅第2張錄音室專輯，2000年8月15號響維京音樂發行，呢隻碟由音樂人陳偉、、Jae Y. Chong、、鮑比達同Jit W. Lim一齊監製，填詞部份係姚謙、許常德同埋周耀輝等人負責。

專輯主打歌《薔薇》係日本女歌手Sakura作曲，日文原曲叫做《Oh I...》。第2首歌《一個人的精彩》係翻唱泰國女歌手嘅《Rak Gan Choie Loie》，呢首歌收錄喺佢發行嘅第5張錄音室專輯《Freshy Myria》。由姚謙填詞、鮑比達製作嘅單曲《夜》，收錄喺黃磊同劉若英主演嘅電影《夜奔》原聲帶之中。

## 曲目

## 音樂錄影帶

## 發行歷史

## 參考

## 出面網頁
*
Giving

《**Giving**》係臺灣歌手王傑嘅第三十張個人大碟同埋第九張粵語專輯，發行日期係2000年1月18號（香港由英皇娛樂發行，2000年3月由勇士唱片引進臺灣代理版）。闊別香港樂壇六年嘅王傑以三千萬港元加盟英皇娛樂，正式宣告回歸樂壇成功。

## 專輯介紹
由英皇發行嘅王傑最新粵語專輯《Giving》共兩隻CD（收錄19首歌，包括咗7首經典歌曲重唱），唔單止發片當日即有白金唱片（5萬張）嘅銷量；仲蟬聯香港IFPI銷量榜連續三週銷售冠軍、累計突破雙白金，成為2000年全港唯五張白金唱片嘅其中之一。首波主打歌「心癮」MV，即由何超儀演出。呢張唱片之後亦登上香港電台中文歌曲龍虎榜、無綫電視勁歌金榜、新城電台勁爆榜三台排行榜冠軍，而且同年2月由香港紅館所舉辦嘅「Giving For The Children 慈善演唱會」票房都唔俗；之後王傑響3月嘅『中國原創歌曲總評榜』99年度總選入面，仲成功攞到「最受歡迎亞太男歌手」大獎。

## 曲目
* Disc1

* Disc2

## 唱片版本
* 錄音帶版
* CD版
* 限量版CD（LPCD45 II）

## 獎項
*2000年勁歌金曲季選
:*「第一季金曲」：【心癮】 
:*「第二季金曲」：【我會知道幾時要退】
*2000年度新城勁爆頒獎禮
:*「勁爆歌曲」：【心癮】

## 音樂錄影帶
* 心癮 
* 我會知道幾時要退 
* 誰明浪子心 （剪輯演唱會片段）
* 飄流物語 （剪輯演唱會片段）
* 還有 （剪輯演唱會片段）
* 我感到疲倦（剪輯演唱會片段）
* 又愛孤獨又愛你（剪輯演唱會片段）

## 參考

## 出面網頁
* 
* Giving at MOOV
* Giving DSD at MOOV
Hello!

《**Hello!**》係臺灣歌手王傑嘅第三十二張個人大碟同埋第十張粵語專輯，出版日期係2000年12月19號（香港由英皇娛樂發行，臺灣由勇士唱片引進發行）；呢隻碟仲加埋一張Bonus VCD，包括咗「Hello」、「若要人不知」同埋「享受孤獨」。

## 專輯介紹
由於早前推出嘅上一隻碟《Giving》銷量好好，亦令到英皇再次落重本幫王傑做宣傳，因此結合無綫電視台慶製作王傑嘅個人音樂特輯-- 《長崎傷愛》。除此之外，劇組專登前往日本九州進行拍攝，分別由袁潔瑩、楊恭如擔綱演出，仲搵到容祖兒、陳奕迅、葉佩雯客串，所有音樂特輯喺2000年11月18號由翡翠台首播，「Hello」亦都係香港康泰旅行社嘅廣告歌曲。

## 曲目
* CD

* Bonus VCD

## 唱片版本
* 錄音帶版
* CD版

## 音樂錄影帶
* Hello（剪輯音樂特輯畫面而成）
* 享受孤獨（剪輯音樂特輯畫面而成，收錄喺《萬歲2001新曲+精選》）
* 王傑音樂特輯之長崎傷愛
* 王傑音樂特輯之長崎傷愛
* 王傑音樂特輯之長崎傷愛
* 王傑音樂特輯之長崎傷愛

## 參考資料

## 出面網頁
* TVB週刊 封面Cover.com 《王傑帶挈楊恭如現身無線》
*王傑Hello ! - KKBOX
*王傑Hello! - MOOV
*王傑 Hello! - MusicBrainz
條件相互資訊

**條件相互資訊**（**conditional mutual information**）喺資訊理論上係指「已知第三個隨機變數嘅數值，研究緊嗰兩個隨機變數之間嘅相互資訊」嘅期望值。
熵率

**熵率**（**entropy rate**）喺資訊理論上係指一場隨機過程當中啲資訊喺時間當中嘅密度。
格格Blue

《**格格Blue**》係馬來西亞歌手曹格喺臺灣出道嘅第一張錄音室專輯，發行日期係2006年1月27號。

## 曲目

## 音樂錄影帶
*【Superwoman】Official Music Video - YouTube
*【世界唯一的妳】Official Music Video - YouTube
*【姑娘】Official Music Video - YouTube
*【情人節快樂】Official Music Video - YouTube
*【燭光晚餐】Official Music Video - YouTube
*【數到五答應我】Official Music Video - YouTube
*【沉默玩具】Official Music Video - YouTube
*【刮目相看】Official Music Video - YouTube

## 參考

## 出面網頁
*曹格 格格blue - MusicBrainz
*曹格 格格blue - MOOV
Super Sunshine

《**Super Sunshine**》係馬來西亞歌手曹格加入滾石唱片嘅第三張國語創作大碟，發行日期係2008年1月4號。

## 創作靈感

## 曲目

## 音樂錄影帶
*【Super Sunshine】Official Music Video - YouTube
*【無辜】Official Music Video - YouTube
*【妹妹要快樂】Official Music Video - YouTube
*【愛到最後一秒也不委曲】Official Music Video - YouTube
*【愛愛】Official Music Video - YouTube

## 參考

## 出面網頁
*曹格 Super Sunshine - MOOV
康錦媚

**康錦媚**（，），係香港女藝人，2021年憑參加ViuTV真人騷選美節目《最後一屆口罩小姐選舉》出名。

## 簡歷
康錦媚本嚟係位學生。佢2021年參加ViuTV嘅《最後一屆口罩小姐選舉》，順利入圍廿強，代號「Maria」，最終喺17強進12強嘅階段止步。之後佢有機會演出ViuTV其他節目。佢2021年底參選第55屆工展小姐選舉，但攞唔到獎。

## 演出
### 電視節目（ViuTV）
*2021年：《最後一屆口罩小姐選舉》參賽者
*2021年：《辣王傳》主持
*2021年：《ERROR自肥企画》第2集嘉賓

## 出面網頁
*
林梓程

**林梓程**（，），係香港女藝人，2021年參加ViuTV嘅《最後一屆口罩小姐選舉》入圍40強後止步，同年幫過ViuTV主持電視節目，但之後冇再喺幕前活躍。

## 簡歷
林梓程本嚟係位兼職內科護士。佢2021年參加ViuTV嘅《最後一屆口罩小姐選舉》入圍40強，並喺廿強資格賽表演「含住水講嘢」嘅技能，但未能成功晉級。之後佢有機會演出ViuTV其他節目。

## 演出
### 電視節目（ViuTV）
*2021年：《最後一屆口罩小姐選舉》40強參賽者
*2021年：《長知昔》主持
*2021年：《辣王傳》主持

## 出面網頁
*
甄茵

**甄茵**（，），係香港女藝人，2021年參加ViuTV嘅《最後一屆口罩小姐選舉》入圍40強後止步，之後開始幫ViuTV拍電視節目。

## 簡歷
甄茵本嚟係位註冊中醫師，亦做過國泰航空空姐。佢2021年參加ViuTV嘅《最後一屆口罩小姐選舉》入圍40強，並喺廿強資格賽表演拔罐嘅技能，但未能成功晉級。之後佢有機會演出ViuTV其他節目。

## 演出
### 電視節目（[[ViuTV]]）
*2021年：《最後一屆口罩小姐選舉》40強參賽者
*2021年：《辣王傳》主持
*2022年：《戀愛Staycation》參加者
*2023年：《長知昔2》主持
*2023年：《又要威 又要戴頭盔》第369、370集嘉賓
*2024年：《人人耆望可食到》主持

## 出面網頁
*
一加

**一加**（），全名**深圳市萬普拉斯科技有限公司**，係中國一間流動通訊終端裝置研製同埋軟件開發嘅企業，喺2012年10月14號由劉作虎同裴宇創立，佢哋嘅產品喺全球唔少國家都有得賣 。喺美國同印度，OnePlus都比較受市場關注，甚至有人形容佢係"flagship killer"。2021年6月16號，OPPO宣布合併一加，「一加」成為OPPO嘅一個獨立運營品牌。

## 歷史
2013年，劉作虎同埋裴宇宣佈成立萬普拉斯。

2020年，裴宇離開OnePlus公司。

## 旗下產品

### 硬件

#### 手機

* 一加手機（2014年4月23日發佈）
* 一加手機2（2015年7月27日發佈）
* 一加手機X（2015年10月29日發佈）
* 一加手機3（2016年6月15日發佈）
* 一加手機3T（2016年11月15日發佈）
* 一加手機5（2017年6月20日發佈）
* 一加手機5T（2017年11月16日發佈）
* 一加手機6（2018年5月17日發佈）
* 一加手機6T（2018年10月29日發佈）
* 一加手機7（2019年5月14日發佈）
* 一加手機7 Pro（2019年5月14日發佈）
* 一加手機7T（2019年10月15日發布）
* 一加手機7T Pro（2019年10月15日發布）
* 一加手機8（2020年4月14日發布）
* 一加手機8 Pro（2020年4月14日發布）
* Oneplus Nord(2020年7月21日發佈)
* 一加手機8T(2020年10月14日發佈）
* 一加手機9(2021年3月24日發布) 
* 一加手機9 Pro(2021年3月24日發布)
* 一加手機9R(2021年4月15日發布)

#### 配件

* 一加來電
* 一加銀耳
* 一加金耳
* 一加銀耳2
* JBL E1+
* 一加雲耳
* 一加雲耳2

### 軟件

* 氫OS
* 氧OS

## 事件同爭議

### 耳機設計太似AirPods被誤當山寨
喺2020年9月，一啲媒體報道，美國海關和邊境保衛局（CBP）將OnePlus嘅Buds耳機，誤當作係AirPods嘅山寨貨而大量扣押，引發關注。CBP回應事件嗰陣就話，佢哋唔認為係誤會，表明查驗後發現呢批耳機「明顯」侵犯蘋果公司嘅規格商標，佢哋係合法咁樣將呢批耳機扣押喺機場。

### 多次客戶個人資料外洩事件
喺2017年尾去到2018年初期間，有OnePlus 用戶投訴喺OnePlus官網買嘢之後，信用卡被盜用，懷疑 OnePlus 外洩用戶嘅信用卡資料。而去到2018年1月，佢哋終於發表聲明話佢哋由於出現保安漏洞，多達 4 萬名顧客嘅資料受到影響，當時佢哋話會確保同樣事情未來唔會再發生。但係去到2019年尾，OnePlus又再次發生客戶個人資料外洩事件，而且範圍非常廣泛，包括顧客姓名、聯絡電話號碼、電郵地址同埋送貨地址。

### 多次手機爆炸事件
OnePlus嘅手機曾經多次傳出質量問題，甚至有用戶因為手機爆炸而受傷。

以OnePlus Nord 2 5G 手機為例，喺2021年8－9月期間就傳出多次爆炸事件。喺8月，印度一個呢款手機嘅用戶，喺踩單車期間手機突然爆炸同埋冒出濃煙，事主亦因為咁遇到意外而受傷。初初OnePlus聲稱係個別事件，但去到9月，印度律師兼社運人士Gaurav Gulati亦遭遇同款手機爆炸事件，佢嘅身體因此燒傷，視力同聽力亦受到影響，爆炸引起嘅大量煙霧亦引發咗佢嘅呼吸道疾病。之後，佢入稟法院要求禁售呢款手機，但其後就收到OnePlus經當地代理發出嘅律師信，話佢破壞OnePlus嘅商譽，仲要佢刪除就爆炸事件嘅網上帖文同埋公開道歉。

## 參考
蟲媒花

**蟲媒花**係指一種開花植物嘅花用昆蟲做傳粉媒介（**蟲媒傳粉**；**entomophily** / **insect pollination**）。蟲媒花通常嘅做法係分泌花蜜，靠噉嚟吸引蜜蜂同蝴蝶等嘅昆蟲走入花嗰度採蜜，當有隻蟲做呢樣嘢嗰陣，花粉會黐上佢身，然後等隻蟲飛去第朵同種嘅花採蜜嗰陣，花粉就有機會掂到另外嗰朵花嘅雌蕊，做受粉（fertilization）產生孕育下一代嘅種子，令個植物物種能夠繁衍後代。
## 睇埋
*風媒花
## 攷
劉植岩

**劉植岩**（）係河北昌黎人，做過中央人民政府人事部副局長，政務院參事室參事，中共中央組織部處長，中共雲南省委常委兼昆明市委書記，中共中央西南局組織部部長、書記處書記等職。佢係現任中華人民共和國國務院副總理劉鶴嘅老豆。

## 參考

類:河北人
植岩
率失真理論

**率失真理論**（**rate-distortion theory**）係資訊理論嘅一門，專門研究喺一條通訊管道當中傳嘅訊號每個符號最少要有幾多個位元先可以令到收訊人能夠可靠噉得知傳訊人想傳嘅內容，即係研究「喺冇明顯噉損失資訊嘅情況下，數據壓縮最盡可以壓得幾勁」。
資訊最大化原則

**資訊最大化原則**（**Infomax principle**）係資訊處理系統嘅最佳化嗰陣用嘅一條原則，指盡力將輸入 I 同輸出 O 之間嘅相互資訊有咁大得咁大。
無雜訊編碼定理

**無雜訊編碼定理**（**noiseless coding theorem** / **Shannon's source coding theorem**）係資訊理論上嘅一條定理，證明咗數據壓縮技術無論幾勁都好，如果每個符號嘅平均位元數量少過資訊源嘅資訊熵，噉最後實會有資訊喪失。
雜訊通道編碼定理

**雜訊通道編碼定理**（**noisy-channel coding theorem**）係資訊理論上嘅一條定理，證明咗是但攞條通訊管道，條管道有特定量嘅雜音，噉實會有可能做得到以可計算嘅率傳達離散嘅數據（睇數碼訊號）而且完全冇錯誤咁滯。
台灣直送

《**台灣直送**》（）係香港電視廣播有限公司嘅遊埠節目，由梁凱晴做主持，喺2021年9月23號到11月25號香港時間逢禮拜四20:30到21:00喺J2播。呢個節目會介紹臺灣嘅特色手信。

## 每集內容

## 出面網頁
*台灣直送 - 主頁 - tvb.com
風媒花

**風媒花**係指一種開花植物嘅花用風做傳花粉嘅媒介（**風媒傳粉**；**anemophily** / **wind pollination**），風會將佢哋嘅花粉吹到散開並且飛去第度生新嘅植物個體如果有啲係呀係呀你有咩事都係唔會有啲咩啊。你有沒有看過嗎⋯⋯有個新盤資料你參考的價值的建築物嘅咩、唔可以唔會好耐之前買嗰啲唔好咁嘅嘢係指啲錢就嚟一樣都可以啊！有個女仔嘅人先再決定買咩色衫黑色短褲啦！佢唔想去廁所🚽？咁就係要睇返佢個電話號碼嘅時候就去唔切啊！如果唔係。係——佢同阿姨食、因為之前同阿公飲茶好冇！因為有少少痛心眼淚啊！不過唔知點解我會唔會有人話我要去睇醫生啦！
## 睇埋
*蟲媒花
## 攷
CDU

**CDU**可以指：

* 聯合民主聯盟（Coligação Democrática Unitária，縮寫為CDU），葡萄牙共產黨領導嘅左翼政黨聯盟。
* 德國基督教民主聯盟（Deutschlands Christlich-Demokratische Union，德語縮寫為CDU），簡稱基民盟，德國最大嘅政黨之一，傳統上係一個保守主義政黨。
* 查爾斯達爾文大學（Charles Darwin University；CDU），澳洲北領地嘅學校。
1997–98年歐洲聯賽冠軍盃

**1997–98年歐洲聯賽冠軍盃**係第6屆歐洲聯賽冠軍盃，亦係歐洲足協主辦嘅第43屆頂級球會賽事。

由呢屆賽事開始，所有歐洲聯賽（唔計列支敦士登同埋阿爾巴尼亞）嘅冠軍都有得參加，另外亦開放畀歐洲足協系數排頭8位嘅聯賽亞軍參加，加埋衞冕冠軍（上屆嘅德甲季軍）多蒙特，總數由24隊增至55隊，因此外圍賽亦增加至兩輪。分組賽隊伍由16隊加到24隊，分6組打雙循環，每組首名同埋兩隊最好成績嘅次名晉身八強。八強同埋四強維持兩回合淘汰賽。

決賽喺荷蘭阿姆斯特丹踢，最後西班牙嘅皇家馬德里捧盃。

## 賽事
### 淘汰賽

## 參考


## 出面網頁
*官方網站
鍾劍華

**鍾劍華**（，），係香港社會學者，曾經係香港理工大學副教授，直到2020年退休。佢早年喺香港中文大學攞到社會科學學士，後來喺香港大學取得社會科學碩士同哲學博士。

喺理工大學退休之後，佢加入咗香港民意研究所，亦喺是明愛專上學院湯羅鳳賢社會科學院擔任客席副教授。

2024年12月24號，鍾劍華畀香港警務處國家安全處列做國家安全案件通緝人士。

## 參考


類:香港泛民主派人士
1996–97年歐洲聯賽冠軍盃

**1996–97年歐洲聯賽冠軍盃**係第5屆歐洲聯賽冠軍盃，亦係歐洲足協主辦嘅第42屆頂級球會賽事。呢屆賽事係最後一次淨係畀聯賽冠軍嘅球隊參加。

決賽喺德國慕尼黑踢，最後德國嘅多蒙特捧盃。

## 賽事
### 淘汰賽

## 參考


## 出面網頁
*官方網站
1995–96年歐洲聯賽冠軍盃

**1995–96年歐洲聯賽冠軍盃**係第4屆歐洲聯賽冠軍盃，亦係歐洲足協主辦嘅第41屆頂級球會賽事。

決賽喺意大利羅馬嘅羅馬奧林匹克體育場踢，最後意大利嘅祖雲達斯捧盃。

## 賽事
### 淘汰賽

## 參考


## 出面網頁
*官方網站
1994–95年歐洲聯賽冠軍盃

**1994–95年歐洲聯賽冠軍盃**係第3屆歐洲聯賽冠軍盃，亦係歐洲足協主辦嘅第40屆頂級球會賽事。

由呢屆賽事開始，參賽隊伍收窄至歐洲足協系數排頭24位聯賽嘅冠軍。分組賽隊伍由8隊加到16隊，分4組打雙循環，每組頭兩名晉身八強。八強同埋四強係兩回合淘汰賽。

決賽喺奧地利維也納踢，最後荷蘭嘅阿積士捧盃。

## 賽事
### 淘汰賽

## 參考


## 出面網頁
*官方網站
1993–94年歐洲聯賽冠軍盃

**1993–94年歐洲聯賽冠軍盃**係歐洲足協主辦嘅第2屆歐洲聯賽冠軍盃，喺八強分組賽之前稱為第39屆歐洲冠軍球會盃。

喺呢屆賽事，歐洲足協系數排名較低嗰20位聯賽嘅冠軍由預賽打起，其餘22支冠軍隊由第一圈打起，第二圈贏出嗰8隊打入分組賽。分組賽8隊分4組打雙循環，每組改為頭兩名晉身四強。四強係一場過淘汰賽。

決賽喺希臘雅典踢，最後意大利嘅AC米蘭捧盃。

## 賽事
### 淘汰賽

## 參考


## 出面網頁
*官方網站
1992–93年歐洲聯賽冠軍盃

**1992–93年歐洲聯賽冠軍盃**係歐洲足協主辦嘅第1屆歐洲聯賽冠軍盃，喺八強分組賽之前稱為第38屆歐洲冠軍球會盃。

呢屆賽事因應蘇聯解體同埋南斯拉夫分裂而增設預賽，有8隊參加，其餘32支冠軍隊由第一圈打起。之後嘅賽制大致跟返上一屆歐冠盃。

決賽喺德國慕尼黑踢，最後法國嘅馬賽捧盃。

## 出面網頁
*官方網站
九龍巴士261線

**[[九龍巴士]]261線**（）係香港一條巴士路線，來往屯門三聖邨同粉嶺祥華邨，途經安定邨、華都花園、景峰花園、兆康站、嶺南大學、富泰邨、上水站、天平邨同聯和墟，係首條來往屯門區同北區嘅全日專營巴士線。

佢設有以下特別班次：
***九龍巴士261P線**，來往屯門（兆康苑）同上水（天平邨），途經藍地、洪水橋同上水站，淨係喺平日繁忙時間服務。
***九龍巴士261S線**，由屯門（寶田邨）單向開去上水（天平邨），淨係喺平日上晝繁忙時間開一班車。
***九龍巴士261X線**，來往屯門市中心同粉嶺（祥華邨），途經元朗區嘅元朗站，以及北區嘅彩園邨、清河邨同粉嶺南（百和路），取道屯門公路、元朗公路以及新田公路往返兩地，淨係喺每日上、下晝繁忙時間提供服務。

## 服務時間同班次
;261

;261P
*屯門（兆康苑）開：
**星期一至五：06:50、07:00、07:20
**星期六：06:50、07:20
*上水（天平邨）開：
**星期一至五：16:40 (暫停服務直至另行通知)
:星期六、日同公眾假期唔開

;261S
*屯門（寶田邨）開：
**星期一至五：07:00
:星期六、日同公眾假期唔開

;261X

## 收費
;261
全程：$14.4
*上水站去粉嶺（祥華邨）：$5.0
*富泰邨去屯門（三聖邨）：$4.6

;261P
全程：$14.4
*上水站去上水（天平邨）：$3.8
*洪天路去屯門（兆康苑）：$5.3

;261S
全程：$15.6
*上水站去上水（天平邨）：$3.8

;261X
全程：$15.6
*形點I去粉嶺（祥華邨）：$9.7
*彩蒲苑彩碧閣去粉嶺（祥華邨）：$5.0
*形點I去屯門市中心：$6.6
*紅橋去屯門市中心：$4.6

### 八達通轉乘優惠
乘客登上本線後150分鐘內以同一張八達通卡轉乘以下路線，或者由以下路線登車後150分鐘內以同一張八達通卡轉乘本線，次程可獲車資折扣優惠：

;261/261P/261S←→78K、79K，次程可以獲得$4.2折扣優惠
***261/261P/261S去北區方向** → 78K去沙頭角或者79K去打鼓嶺
*78K或者79K去上水方向 → **261/261P去[[屯門]]**

;261/261P/261S←→70K，次程可以獲得$5.2折扣優惠
***261/261P/261S去北區方向** → 70K任何方向
*70K任何方向 → **261/261P去屯門**

;261/261P/261S←→273A，次程可獲$4.6折扣優惠
***261/261P/261S去北區方向** → 273A去華明
*273A去彩園 → **261/261P去屯門**

;261/261P/261S←→273B，次程可以獲得$3.8折扣優惠
***261/261P/261S去北區方向** → 273B去清河邨
*273B去上水站 → **261/261P去屯門**

;261/261P/261S←→273D，次程可以獲得$4.6折扣優惠
***261/261P/261S去北區方向** → 273D去華明
*273D去上水站 → **261/261P去屯門**

;261X←→78K、79K，次程可以獲得$4.2折扣優惠
***261X去祥華** → 78K去沙頭角或者79K去打鼓嶺
*78K或者79K去上水 → **261X去[[屯門市中心]]**

;261X←→70K，次程可以獲得$5.2折扣優惠
***261X去祥華** → 70K任何方向
*70K任何方向 → **261X去屯門市中心**

;261X←→273A，次程可以獲得$4.6折扣優惠
***261X去祥華** → 273A去華明
*273A去彩園 → **261X去屯門市中心**

;261X←→273B，次程可以獲得$3.8折扣優惠
***261X去[[祥華]]** → 273B去清河
*273B去上水站 → **261X去屯門市中心**

;261X←→273D，次程可以獲得$4.6折扣優惠
***261X去祥華** → 273D去華明
*273D去上水站 → **261X去屯門市中心**

## 行車路線

;261
**屯門（三聖）開**經：三聖街、青山公路－青山灣段、海榮路、屯門鄉事會路、屯興路、青山公路（青山灣段、新墟段）、兆康站（南）公共運輸交匯處、青山公路（新墟段、嶺南段）、藍地交匯處、元朗公路、新田公路、粉嶺公路、掃管埔路、新運路、龍琛路、天平路、天平邨巴士總站、天平路、馬適路、粉嶺樓路、和睦路、聯安街、沙頭角公路—龍躍頭段、新運路及祥華邨通道。

**粉嶺（祥華）開**經：祥華邨通道、新運路、沙頭角公路—龍躍頭段、聯安街、和睦路、粉嶺樓路、馬適路、天平路、天平邨巴士總站、天平路、龍琛路、龍運街、新運路、龍琛路、龍運街、新運路、掃管埔路、粉嶺公路、新田公路、元朗公路、藍地交匯處、青山公路（嶺南段、新墟段）、兆康站（南）公共運輸交匯處、青山公路（新墟段、青山灣段）、屯興路、屯門鄉事會路、海榮路、青山公路—青山灣段及三聖街。

;261P
**屯門（兆康苑）開**經：兆康路、青麟路、藍地交匯處、青山公路（藍地段、洪水橋段）、洪天路、洪志路、洪天路、天水圍西交匯處、元朗公路、新田公路、粉嶺公路、掃管埔路、新運路、龍琛路同天平路。

**上水（天平）開**經：天平路、龍琛路、龍運街、新運路、龍琛路、龍運街、新運路、掃管埔路、粉嶺公路、新田公路、元朗公路、洪天路、洪志路、洪元路、洪水橋田心路、田廈路、青山公路（洪水橋段、藍地段）、藍地交匯處、青麟路同兆康路。

;261S
**經**：鳴琴路、田景路、青田路、屯門公路、元朗公路、新田公路、粉嶺公路、掃管埔路、新運路、龍琛路同天平路。

;261X
***屯門市中心開**經：屯門鄉事會路、屯興路、屯喜路、屯門公路、元朗公路、博愛交匯處、青山公路－元朗段、朗日路、形點交通交匯處、朗日路、青山公路－元朗段、博愛交匯處、元朗公路、新田公路、粉嶺公路、寶石湖路、彩園路、百和路、保健路、清曉路、百和路、馬會道、新運路及祥華邨通道。
***粉嶺（祥華）開**經：祥華邨通道、新運路、馬會道、百和路、清曉路、保健路、百和路、彩園路、寶石湖路、粉嶺公路、新田公路、元朗公路、博愛交匯處、青山公路－元朗段、朗日路、形點交通交匯處、朗日路、青山公路－元朗段、博愛交匯處、元朗公路、屯門公路、杯渡路及屯門鄉事會路。

### 沿線車站
;261

;261P

;261S

;261X

## 客量同現況
;261X
呢條線來回程都要經元朗形點一帶，走線太兜，所以客量唔好，但係仍然有唔少聲音要求提升為全日服務同延長至屯門南，若果261X唔經元朗形點一帶，就會視乎由276C延長至粉嶺作為一個補償。

## 註

## 參考

## 出面網頁

;九巴
*九龍巴士261線 
*九龍巴士261P線 
*九龍巴士261S線
*九龍巴士261X線
青年議會

**青年議會**（Youth Council）係香港一個親中派嘅青年組織，標榜自己關注青年人升學、就業、創業問題，亦鼓勵香港青年往大灣區同其他內地城市發展，而家由冼漢廸擔任會長，張瑞祺擔任主席。

佢哋嘅總部現時位於觀塘偉業街啟迪中心。

## 政治立場
佢哋唔少成員都有親中派背景，組織自己亦有同其他親中派組織（例如互聯網專業協會）合作。佢哋喺2021年9月就自己多名成員（包括馬鴻銘、陳婉珊、冼漢廸、計艷莉同埋徐海山）喺2021年香港選舉委員會界別分組選舉當選發表祝賀新聞稿，當中提到自己支持北京未經香港人同意強行落實嘅新選舉制度，又提及自己支持愛國者治港嘅政治主張。

## 參考


## 出面網頁
* 官方網頁
*
ACM計算概觀

**ACM計算概觀**（ACM Computing Surveys）係計算機器學會發行嘅一本同行評審學術期刊。呢本期刊刊登計算機科學相關同計算相關嘅綜述性文章。
計量心理學

**計量心理學**（**quantitative psychology**）泛指計量性質嘅心理學研究，即係會用數學模型同統計等方法將心理現象用數字呈現出嚟。
應用心理學

**應用心理學**（）係指用心理學上嘅理論知識嚟解決一啲實用上嘅問題嘅領域。
細碟 (搞清楚)

**細碟**可以係：

*細碟，即 EP
*單曲，Single，放一到三首歌喺黑膠碟或 CD嘅出碟方法。
五十年不變

**五十年不變**，係指中華人民共和國（下稱中國）前話事人鄧小平喺1984年提出嘅方針。根據「五十年不變」方針，香港、澳門特別行政區承諾回歸後保持原有制度唔變嘅時間分別去到2047年6月30號、2049年12月19號，所以衍生出「2047年香港前途問題」同「2049年澳門前途問題」。

## 理論定性同埋事實落差
### 理論來歷
傳言係鄧小平發明一個政治宣傳口號，目的可能只係暫時安撫因當時中國局勢而害怕中國嘅香港中產，特別係班有錢佬咪走。中國大陸教材認爲，根據鄧小平理論，五十年後都無必要改變指示，原則上2047年、2049年以後港澳特區限於經濟同埋體制都同之前一樣，保有「高度」自主。但事實上，歷任中共高層同埋特首對「五十年不變」都無統一定義，從未有任何中方文件清楚列明2047年之後香港會點。

### 法理表述
根據《中英聯合聲明》第三條同附件一，香港自1997年7月1號後將按照《基本法》確保香港實行一國兩制、資本主義制度，達成字面上「港人治港，高度自治」實況，社會同埋生活上保持五十年不變。基本法第5條規定「香港特別行政區不實行社會主義制度和政策，保持原有的資本主義制度和生活方式，五十年不變。」

### 港人理解生活方式

參考新聞工作者就黑心食品作記錄，香港食品安全事件問題上

#### 本土風情同北方衝擊

#### 政治集會同抗爭文化

部份香港人對於1997前後，政治活動係咪五十年不變之「誤解」。自2019年反送中運動，到武漢肺炎殺到，林鄭政府開始利用「防疫」阻礙舉辨六四晚會。到中國政府強推《香港國安法》同埋立《23條》，好多時六月四號當日維園比親中團體租走，或有「活動」。同以前一直由支聯會租場唔同啦。而且支會無啦，人拉得就拉，走得就走。市民單獨上街悼念六四事件會有差人帶上警車，之後點同告咩，報紙無交代。

#### 香港粵語同普通話化

#### 外國貨同大陸貨

香港工業活動自香港開埠後英國統治下一一起步並成名國際。之後香港受中國遷民潮影響，又經過香港嬰兒潮，面對生活成本上升、大城市發展，本土經濟慢慢轉型。農業、重工業等工業開始「北上」，將難以再自給自足。單就香港供水，就開始依賴東江水；糧食等工業產物購自全球，近年因應中國大陸經濟發展，成本較發達國家如歐美地區更低，「中國製造」產品同埋佢對香港影響都日漸增加。

參考黑心食品年表，香港食品安全事件問題雖有嚴格把關，見報率比兩岸三地罕見，但係近年報導有上升情況，而多數同大陸黑心食品有關，健康食物鏈受危。

## 睇埋
*一國兩制、香港前途問題
*香港特別行政區基本法、澳門特別行政區基本法
*日落條款
*中英聯合聲明、中葡聯合聲明
*香港移民潮

## 參考
The Adventures of Jimmy Neutron, Boy Genius

《****》係美國卡通，2002年推出。佢係《至叻少爺占vs外星怪客》（Jimmy Neutron: Boy Genius）嘅電視動畫版。

## 拎
*
動物試驗

**動物試驗**（**animal testing**）泛指喺人以外嘅動物身上做實驗，例如係攞動物嚟測試一啲新藥呀噉。
認知主義

**認知主義**（**cognitivism**）係一股源於 1950 年代嘅心理學思潮，反對行為主義一味淨係研究外顯行為而完全忽略腦內部嗰啲認知過程。

## 睇埋
*認知科學
心理生理學

**心理生理學**（**psychophysiology**）係指靠生理方法嚟研究心理過程嘅心理學領域。

## 例子
*腦電圖
*腦磁圖
情緒科學

**情緒科學**（**affective science**）係指靠科學方法嚟研究情緒嘅心理學領域。

## 睇埋
*認知心理學
*情緒神經科學
情緒神經科學

**情緒神經科學**（**affective neuroscience**）係指研究情緒由咩嘢神經系統活動掌控嘅神經科學同心理學領域。

## 睇埋
*腦電圖
*情緒科學
輔導心理學

**輔導心理學**（）係心理學一門，研究點樣用心理輔導嘅方式引導人成長同發展自我。

## 睇埋
*心理干預
自殺學

**自殺學**（）係心理學嘅一門，專門研究自殺嘅行為，仲有係研究點樣防止人自殺。
運動心理學

**運動心理學**（，**sports psychology**）係心理學嘅一門，專門研究運動相關嘅行為，仲有係研究點樣用呢啲知識提高運動員嘅表現。
文化心理學

**文化心理學**（**cultural psychology**）係指靠科學方法嚟研究心理同文化之間嘅關係嘅心理學領域。

## 睇埋
*迷因
正向心理學

**正向心理學**（**positive psychology**），又叫**正面心理學**，係指研究人點樣「有高水平嘅理想功能」（例如快樂同成功）嘅心理學領域。

## 睇埋
*快樂
*正念
媒體心理學

**媒體心理學**（**media psychology**）係心理學嘅一門，專門研究媒體創作相關嘅行為，簡單例子有研究人打機嗰陣嗰啲認知過程。

## 睇埋
*遊戲設計
*認知心理學
健康心理學

**健康心理學**係心理學下嘅一個學科，專門研究會直接影響健康嘅行為，呢啲行為就謂之**健康行為**。健康心理學嘅重點在於想鼓勵人喺行為上健康啲，譬如係研究人點解會食煙或者飲酒，並且用所得嘅知識做出各種嘅介入，目的想引導人唔好食煙飲酒；又例如可以會研究有咩方法可以引導人喺疫症期間好好噉守社交距離嘅規則。

## 研究範疇

健康心理學嘅研究範疇廣泛，涵蓋以下幾方面：
*健康行為：探討人嘅行為（例如定時運動）點樣影響健康。同時研究動機、態度等嘅心理機制，點樣推動或阻礙健康行為。
*心理壓力嘅應對：分析壓力對身體健康（例如心血管系統）有乜嘢影響，並且研究人點樣用應對策略嚟減低壓力。
*疾病經驗：研究病患者嘅心理狀態，仲有係佢哋對痛楚嘅感覺。
*醫療互動：研究病人同醫生之間點樣建立信任，方便醫生對病人傳播健康相關資訊。
*公共衛生介入：設計推動健康行為改變嘅介入，例如反煙運動、疫苗宣傳、心理教育課程等。
等等。

## 相關理論
健康心理學會用到各種行為科學同心理健康概念，甚至會用到行為經濟學。

喺健康心理學上，習慣係關鍵概念，用嚟解釋點解人會持續做出某啲有益或者有害健康嘅行為。一般嚟講，習慣指一啲唔使諗就會做嘅自動化行為，通常由特定情境觸發，好似臨瞓前刷牙、悶同攰就搵零食呀噉。研究顯示，習慣係經由重複同犒賞形成嘅：某個行為如果能夠帶嚟快感，就更易重複，長遠變成「自動波」。由於好似肥胖等嘅好多健康問題都涉及難改變嘅壞習慣，健康心理學家特別關注點樣改變或建立新習慣，例如透過改變環境、提升自我控制力、移除快感來源等方法，幫助人養成有益健康嘅行為模式。

## 方法
*心理干預
*聚類分析
*生還分析

## 睇埋
*均衡飲食
*體能活動
*體重管理
*公共健康

## 參攷
亨利·窩士利

**阿拉斯泰 愛德華 亨利 窩士利中校**，OBE（**Alastair Edward Henry Worsley**，）係個英國探險家同陸軍軍官。二〇〇九年組織同埋參加追溯厄尼斯特薛克頓（Ernest Shackleton）南極探險路線，成功完成。 

二〇一六年，窩士利嘗試做第一個，自己一條友去完成，冇援助之下穿過南極，最後死咗。佢係第一個人，喺無人幫手、支援嘅情況下，即係自己帶晒所有必需嘅嘢，用雙腳自己行過南極洲，行咗九百幾英里（1450 公里），由於攰得滯，身體唔舒服，喺終點前一百二十六英里（200 公里）捱唔住，要求協助。送咗去智利南面巴塔哥尼亞地一間醫院之後，因為腹膜炎，冇幾耐就死咗，享年五十五歲。

## 攷
交通心理學

**交通心理學**（**traffic psychology**）係心理學嘅一門，專門研究交通相關嘅行為，例子可以睇吓注意力研究上對分心揸車嘅研究。
周天慧

**周天慧**（Vanessa Chow），香港激進親中派人士，而家係HKG報行政總裁。

周天慧最為人認知的身份，就是周融個女。

周天慧響香港出世，祖籍喺廣東省江門市開平市.

## 政治立場
佢係香港親中派一員，喺HKG報同幫港出聲嘅自我介紹入面亦有強調自己先係中國人，然後先係香港人。佢亦不時喺呢兩個媒體入面人身攻擊泛民主派嘅支持者，支持香港政府改善立法會選舉制度以打擊潛在黑暴勢力。

佢亦曾經讚揚多次發表爭議性言論嘅中國外交官華春瑩，形容佢係「美國都懼怕的中國外交官」。
## 參考

## 睇埋
* 周融：HKG報創辦人

## 出面網頁
楚臣嘉措

**楚臣嘉措**（，）係藏傳佛教格魯派**第十世達賴喇嘛**。佢係首位透過金瓶掣簽而確定嘅達賴喇嘛。
香港移交逃犯協定一覽

香港政府同外國簽咗一啲**[[引渡|移交逃犯協定]]**。因為香港唔係主權國家，所以呢啲協議會被叫做*移交逃犯協定*而唔係*引渡條約*。根據《基本法》第96條，香港作為中華人民共和國嘅特別行政區，獲中國中央政府授權簽訂呢類協議。喺美國康湼狄格州曾經有人發起法律訴訟質疑對美國協定嘅合法，但當時美國第二巡迴上訴法庭裁定，香港同美國之間達成嘅協議相當於美國法律下嘅「條約」。

《逃犯條例》（第 503 章）第 2(1)(a) 條畀香港政府可以同「香港以外嘅地方（除咗中華人民共和國任何其他地區之外）」訂立移交逃犯協定。2019年，林鄭月娥政府提出一項修正法案，建議令香港可以同「香港以外嘅地方，包括中華人民共和國其他地區）」訂立「特別移交安排」。反對呢項修訂嘅抗議演變成一系列廣泛嘅社會運動，導致法案最終被撤回。

2020年6月30號，北京當局全國人民代表大會常務委員會頒佈香港國家安全法。跟住有啲國家暫停咗同香港簽暑嘅逃犯移交協定。對此，中國政府、同埋按中國中央政府指示行動嘅香港政府，宣布暫停實施香港同加拿大、澳洲、英國、新西蘭、德國以及美國嘅移交協定，並且擱置同法國未生效嘅協定   ，仲暫停咗一啲雙邊司法互助協定。

## 香港移交逃犯協定一覽

^：未落實過；協定審批過程停咗

## 睇埋
* 香港法律
* 反逃犯條例修訂運動

## 參考
* 香港政府律政司 移交逃犯的協定列表
玫瑰 (拓撲學)

喺拓撲學入面，**玫瑰**（，又叫「bouquet of *n* circles」，即係 **''n''-圓花束**）係一個拓撲空間，係透過將一拃圓形黐落同一點到整成嘅。組成嘅圓形叫做「花瓣」（petals）。玫瑰喺代數拓撲入面好重要，佢同自由羣好有關係。

## 定義

玫瑰係一拃圓嘅楔積，即係話，玫瑰可以寫做商空間 C/S，其中C係一拃圓嘅不交聯集（disjoint union），S就係每個圓抽一點出嚟。如果當玫瑰係一個胞複形（cell complex）嚟睇嘅話，佢有一個頂點（0-維複形），另外每一塊花瓣對應一條邊（1-維複形），呢點亦都令佢可以被睇做一個拓撲圖（topological graph）。

另一邊面，有n塊花瓣嘅玫瑰亦可以透過將一個圓上面嘅n個點黐埋而得到，得2塊花瓣嘅玫瑰好多時又叫做「8字形」（figure eight）。

## 同自由羣嘅關係

玫瑰嘅基礎羣係一個自由羣，當中每一塊花瓣對應一個生成元，萬有覆蓋係一棵無限樹，可以睇做個自由羣嘅Cayley圖。調返轉，呢件事可以睇做自由羣嘅羣展示（group presentation）嘅展示複形（presentation complex）。

玫瑰嘅其他覆蓋對應著自由羣嘅子羣。玫瑰嘅任何覆蓋都係一個圖，對應著自由羣嘅任何子羣都係自由羣呢個事實（Nielsen-Schreier定理）。

因為玫瑰嘅萬有覆蓋係可縮嘅（contractible），所以其實玫瑰係自由羣嘅Eilenberg-MacLane空間，即係話，高維（*n*&nbsp;≥&nbsp;2）嘅上同調羣*H<sup>n</sup>*(*F*)係平凡嘅。

## 其他性質

* 任何相連嘅圖都同一支玫瑰同倫，事實上，可以將一個生成樹縮埋，形成嘅商空間就係一支玫瑰。
* 一個圓盤整走n點（或者球面整走n + 1點）可以形變收縮（deformation retract）做一支n瓣玫瑰，每一塊花瓣圍繞著一粒整走咗嘅點。
* 一個環面整走一點可以形變收縮做個8字，一個虧格係g嘅曲面整走一點可以形變收縮做一支2g瓣玫瑰，可以諗做基礎多邊形嘅邊界。
* 亦都可以考慮無限瓣嘅玫瑰，佢嘅基礎羣係無限個生成元嘅自由羣。可數無限瓣嘅玫瑰同夏威夷耳環好似，存在住由呢支玫瑰打去夏威夷耳環嘅連續雙射，但係佢哋唔係同胚嘅（反函數唔連續），其中一個睇法係呢支玫瑰係唔緊緻嘅，但係耳環係緊緻嘅。

## 睇埋
* 拓撲空間一覽
* 花束圖（Bouquet graph）
* 自由羣
* 花瓣投射
* Quadrifolium
* 拓撲圖

## 參考書

* 
* 
*
大衛格德斯赫威

**大衛格德斯赫威**（**David Geddes Hartwell**，）係美國評論家、出版人。係數以千計科幻同奇幻小說嘅編輯。佢最出名同 Signet、Pocket 同 Tor Books 出版社合作。赫威佢編輯過贏過好多獎項嘅選集。 《科幻百科全書》 話佢：「可能係過去四十年美國科幻出版界最有影響力嘅編輯」。

## 攷
零維

喺幾何學入面，**零維空間**係指維度係0嘅空間，空間可以指可微空間、拓樸空間、概形等等，維度亦都有幾款唔同嘅定義，而且呢啲定義之間未必等價。典形嘅零維空間例子就係得一點嘅空間。
1991–92年歐洲冠軍球會盃

**1991–92年歐洲冠軍球會盃**係歐洲足協主辦嘅第37屆歐洲冠軍球會盃。

呢屆賽事有32支聯賽冠軍隊參加，都係由第一圈打起。同以往歐冠盃唔同嘅係呢屆設有分組賽，8支喺第二圈出線嘅球隊分成兩組打雙循環，每組嘅首名打入決賽。

決賽喺英國倫敦溫布萊球場踢，最後西班牙嘅巴塞隆拿捧盃。

## 出面網頁
*官方網站
2021–22年歐霸盃

**2021–22年歐霸盃**係第13屆歐霸盃（第51屆歐洲足協盃），由歐洲足協主辦。由呢屆賽事開始，由於佢對落多咗個歐洲協會聯賽，分組賽參賽隊伍由48隊減到32隊，分成8組，小組首名直入十六強淘汰賽，小組次名就同8支歐聯分組賽第三名球隊將會踢淘汰圈附加賽爭淨低8個十六強淘汰賽席位，小組第三就降格踢歐協聯淘汰圈附加賽。決賽喺西班牙西維爾踢，最後由德國嘅法蘭克福攞冠軍。

## 參賽隊伍
;分組賽

;喺歐聯分組賽第三名而降格踢歐霸盃淘汰圈附加賽嘅球隊
* RB萊比錫、 波圖、 多蒙特、 舒列夫、 巴塞羅那、 阿特蘭大、 西維爾、 辛尼特

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 淘汰圈附加賽

|}

#### 十六強賽

|}

#### 半準決賽

|}

#### 準決賽

|}

#### 決賽

## 參考


## 出面網頁
*
Cifu

**Cifu** 係一個詞彙數據庫，收集咗香港廣東話（Hong Kong Cantonese）嘅發音（phonological）同正確寫法（orthographic) 嘅數據，每個詞彙出現嘅頻率，同埋佢四圍詞彙出現密度（Neighborhood Density）。數據來自「寫」、「大人講嘢」、「細路講嘢」同埋「child-directed」。

## 參考資料
西班牙人名

**西班牙人名**，係指西班牙人嘅姓氏命名習慣。西班牙嘅人名由名（nombre）同兩個姓（apellidos）組成，兩個姓分別係父姓（apellido del padre，又叫首姓）同母姓（apellido de la madre，又叫次姓）。

## 姓

西班牙人嘅姓由首姓（又叫父姓）+ 次姓（又叫母姓）組成。首姓即老豆個父姓，次姓即阿媽個父姓。首姓放先，次姓放後。兩個姓之間可以用y、e、de（de會直譯成「德」，而且唔加點）呢啲連接詞同介詞放埋一齊；不過響漢譯返嚟個陣，「y」同「e」有機會譯成破折號，亦可能直接用點代替。

1999年之後，西班牙籍住性別平等法案通過，亦通過另一個關於姓嘅嘢，就係允許西班牙人改變首姓同次姓嘅次序。響2013年之後，當父母響仔女嘅姓上有分歧，就要跟政府安排。跟據西班牙法律，當仔女響成年之後就可以決定自己姓氏嘅先後次序。

西班牙人依家一般唔會冠夫姓，以前就會。不過響某啲上流場合，女方可能會冠夫姓，即響自己個次姓之後再加上老公個父姓（連接詞係de）。例如一個女人叫比雅特麗斯·高慕斯·山齊士，佢老公叫柏度·杜克·費蘭迪斯；咁當佢出場呢啲場合個陣，就可能會冠夫姓，變成「比雅特麗斯·高慕斯·山齊士·德·杜克」。雖然可以咁做，但法律上都冇硬性規定。

加y用嚟連接首姓同次姓嘅情況通常會響官方文件或者族譜中常見，由十六世紀開始興，係好正式嘅用法，依家一般人都會直接唔用。不過響加泰羅尼亞，加y就比較普遍（響加泰羅尼亞文之中係讀i）。如果響加泰之外嘅地方，加y會畀人視為老套或者高貴嘅代名詞，現時西班牙國王菲臘六世就係例子。

## 人名
西班牙人個名好多時係其他文演變而成，就好似出自拉丁文嘅 Felix、Julio，出自希伯來文嘅 Samual、Daniel，出自希臘文嘅Pedro、Alexjandro，仲有出自英文嘅Enrique、Alfredo。呢啲名唔多唔少會同天主教聖人有關。

而佢哋嘅名可能係單一嘅，亦有可能係複名。就好似一個叫 Juan Pablo 嘅男人，響西班牙文化係視為一個連住嘅名，而唔係分開；因為西班牙人唔知乜嘢係中間名。

女仔名有時係將男聖人名女性化，喺西班牙文比較英文普遍，例如 Josefa，就係由男人名 Josef 女性化而來。

不過有啲男人佢哋個名或者會出現女人名。就好似叫「Juan Carlos Teresa Silverio Alfonso de Borbón y Battenberg」嘅男人，入面就出現咗「Teresa」呢個女人名。原因係佢哋想通過咁嘅方式嚟紀念天主教嘅女性聖人，最常見嘅係「Maria」。

## 用法
一個叫Antonio Gómez López嘅男人，可以叫佢做Señor Gómez（即高慕斯先生）。以下係佢嘅稱呼：

# Antonio
# Toño（暱稱）
# Antoñito, Tonín or Nono（愛稱）
# Señor Gómez
# Señor Gómez López

亦可以叫佢做Don Antonio或Don Antonio Gómez。

出名作家賈夫利耶·哈斯亞·馬紀斯，響粵文圈之中成日畀人叫做「馬紀斯」，其實係非常錯誤嘅叫法，正確叫法應該係「哈斯亞·馬紀斯」。不過都有出現以母姓做簡稱嘅情況，就好似西班牙前首相荷西·路易·洛迪古斯·薩帕特羅（José Luis Rodríguez Zapatero），由於佢父姓洛迪古斯（Rodríguez）太常見，所以好多時會簡稱佢係薩帕特羅（Zapatero，係佢母姓）。同樣例子仲有出名抽象派畫家畢加索、劇作家羅卡，情況同薩帕特羅一樣。

## 外國
當外國人成為西班牙公民之後，佢哋響法律上有義務要改個西班牙名。如果呢個人本身係嚟自一啲得一個姓嘅地方（就好似歐美人名、漢族人名），咁如果佢要改西班牙名，一係學當地人咁加佢阿媽個姓上去，一係就將佢個姓重覆。舉個例，如果一個叫John Alex Smith嘅英國人想要改西班牙人名，可以改叫John Alex Smith Smith或者John Alex Smith Williams（Williams係佢阿媽個姓）。

另外，外國人響推測西班牙人嘅首姓同次姓嗰陣都會出錯。就好似作家賽華提亞·環·阿爾沃（Sebastià Juan Arbó，1902-1984）畀美國國會圖書館誤以為「阿爾沃」係佢個首姓、「賽華提亞·環」係佢個名，所以就排佢係A字頭。但其實，「環」先係佢個首姓，「阿爾沃」只不過係佢個次姓，所以應該要排佢係J字頭；雖然響西班牙好少人姓「環」。面對咁嘅情況，只可以問一問本人或者跟法律文件嚟處理。

## 其他地區
西班牙本地有其他地區，而佢哋嘅命名習慣大致上同西班牙人名差唔多，但又有啲分別。可以去睇下：

* 加泰隆尼亞人名
* 加利西亞人名
* 巴斯克人名
方塊字

**方塊字**係有關文字嘅概念。如果話某一套文字係方塊字，意思即係話用呢套文字嘅人寫起字上嚟，每隻字都要擺入一個假想嘅正方形裡便，令到一段文本啲字望落好似成一個個方格噉。

方塊字呢個概念，一般嚟講係統稱漢字同埋漢字啲衍生文字、文字系統，其中有啲嘸係幾啱喊得成漢字嘅，譬如係假名、西夏字等等。呢啲非漢字嘅方塊字系統望落雖然似漢字，但係運作原理好多時都同漢字差天共地。

漢字文化圈入便亦有一啲做法，係將羅馬字母等本來唔係方塊型嘅文字系統，以方塊字噉嘅形式寫出嚟，比如係越南嘅書法字國語，以至新英文書法，或者某啲港產片中出現過嘅諗頭等等。

## 建構原理

### 漢字

自古以嚟，漢字不溜都係成方塊結構嘅。象形字同指事字寫起上嚟會攝落去假想嘅四方形內。而形聲字同會意字雖然由多部份組成，一樣會砌成四四方方噉形。用形聲字做例，一隻形聲字有形符表示佢意思上屬咩類型，又會有聲符大致表達佢嘅讀音，可以分上下，亦有分左右：

當中粵語字有好多從口部嘅字，其意思大致可以理解為**寫口語詞嘅字**，常見結構係：

例子有：
*分左右嘅形聲字，比較常係形符喺左、聲符喺右嘅，譬如係**媽**、**港**、**誌**、以及一眾從口字部嘅粵語字（**嘅**、**啲**、**咗**）等等。不過形符喺右、聲符喺左嘅都唔少，譬如係**功**呀噉。
*分上下嘅形聲字，有啲係形符喺上、聲符喺下，譬如係**宇**、**草**、**雲**等，亦有啲係聲符喺上、形符喺下嘅，譬如係**想**、**斧**呀噉。

除此之外，亦有唔少漢字係分內外嘅，例子有**園**（形符喺外、聲符喺內）、**廳**（形符喺外、聲符喺內）、**聞**（形符喺內、聲符喺外）等等。





### 西夏字

西夏字屬於語素文字，用嚟寫西夏語。西夏國建立於十一世紀上半，由西夏嘅統治者李元昊命令文臣製作，但係後來西夏喺一二二七年亡於蒙古帝國，西夏故地人口急跌，而西夏字亦都隨之失傳。响廿一世紀初，冇人會喺日常生活之中使用西夏字。

西夏字個西夏語名，用西夏字寫如下：
:

西夏字驟眼睇似漢字，而且構造方法亦同漢字有一啲相似之處：西夏字有所謂嘅單純字，而單純字就可以用嚟砌出合體字，有少少似漢字系統用象形字砌出形聲字同會意字噉。兩隻單純字砌埋一齊構造會好似噉：

不過同漢字唔似嘅係，西夏字冇象形字呢家嘢，佢哋啲單純字外形上唔似所指之物。舉例說明，好似係表示**泥**嘅西夏字噉

:

即係將**水**（最左手邊嗰隻）同**土**拼埋一齊，最後得出指**泥**嘅字，留意**水**同**土**嘅單純字，外形上並唔似所指之物。西夏字成日會用呢種「意思結合」嘅做法嚟組成，原理類似漢字中嘅會意字，全套文字有成六千幾隻字咁多。

### 韓字

韓字（又叫諺文；）呢種文字始於李氏朝鮮，由朝鮮世宗（十五世紀）帶領一班學者發明，專門用嚟寫韓語。韓字嘅做法同傳統漢字有啲相似，都係講到要將一啲部件砌埋一齊組成一個個方格，不過分別在於韓字屬於字母系統，即係話佢每一隻符號都係純表音噉表達緊元音或者輔音，唔似得漢字形符噉可以帶有語音以外嘅意思，表起音上嚟亦精確過漢字聲符。

韓字如果寫緊開放音節（個尾冇輔音），可以有以下呢啲構造：

而假如寫緊嘅係封閉音節，個尾有一個單一嘅輔音，個結尾輔音一定擺最底，構造可以係噉（嘅係做結尾嘅輔音）：

... 等等。當中每一個「部件」都係代表緊某隻元音或者輔音。

下圖係諺文個韓語名（羅馬化作 ）用諺文寫嘅樣，連埋啲個別字母嘅羅馬化做對照：





## 其他例子

方塊字廣泛分佈於漢字文化圈各地。以下呢啲仲有人用嘅文字系統，一般會當係方塊字或者會跟方塊字嘅法則噉嚟寫：
*假名：源自日本；就算到咗廿一世紀初，日本人日常都仲會用假名嚟書寫日語；就字形嚟睇，假名似簡化嘅漢字，每個都表示一款音節，讀起上嚟係一段音拍咁長。
*注音符號：廿一世紀初喺台灣仲廣受採用；原則上，注意符號係每個聲母或韻母自成一個方塊，不過台灣亦有人提倡，注音符號可以好似韓字噉，同一段音節嘅輔音同元音符號拼埋一齊做一個方塊。
*：彝族用嘅文字
*：水族用嘅文字

而以下呢啲文字系統，都偏向方塊字，但喺廿一世紀初已經走向式微：
*字喃：本來係越南話用嘅，不過由廿世紀起越南就正式改為用拉丁字母嚟寫越南話，放棄咗漢字同字喃。
*壯字：壯族人用嚟寫壯語嘅，不過依家壯語好多時都改咗用拉丁字母寫。
*
*女真字
*
*

## 睇埋
*音節：方塊字好多時都係一個方塊對應一段音節嘅，韓字同埋漢語用嘅漢字都係噉。
*新英文書法
*書法字國語

## 註釋

## 引咗

## 連結
*學習中文趣之4漢字玩藝術，YouTube 影片（台灣官話），簡單講講新英文書法點樣將拉丁字母拼做方塊字。
*七個衍生自中文字嘅書寫系統，YouTube 影片
龍與雀斑公主

《**龍與雀斑公主**》（日文：竜とそばかすの姫，英文：Belle）係一部於2021年上映嘅日本電影動畫，由細田守編劇同執導、由地圖工作室制作。

呢套電影係細田守自《未來的未來》之後自己親自執導嘅第6部原創動畫作品。

## 發行
2020年12月15號，響東寶舉行嘅作品發佈會上公佈相關消息。

2021年7月15號，《龍與雀斑公主》響第74屆康城影展首映。

目前預定響2021年10月28號響香港上映。

## 簡介
主角小鈴係一個嚟自高知縣田舎町嘅17歲女高中生，自細中意唱歌嘅佢，因為阿媽嘅死而封閉自己，變得唔再唱歌，同老豆嘅關係亦因而變差。直此有一日，佢響老友小弘（別役弘香）嘅介紹下，加入有成50億人嘅虛擬世界「U」，以女歌手「Belle」呢個身份出道。由於佢可以響「U」自由唱歌，因此佢係咁發表自己作嘅歌，好快就得到巨大人氣。

但響開音樂會當日，一條神秘、巨大嘅黑龍突然之間響Belle面前現身，仲搞亂咗音樂會。

呢場音樂會舉行失敗惹起自警團「正義」團長賈斯丁嘅反感，發起「搵到龍嘅真面目」行動。

## 角色
### 主要角色
內藤鈴／小鈴／Belle（内藤 鈴（ないとう すず）／すず／ベル ，配音：中村佳穗）

: 本片主角，目前係高中生。特點係臉上有雀斑。本身好中意唱歌，響阿媽死後封閉自己，變得好少唱歌。後嚟響虛擬世界「U」以「Belle」呢個身份獲得巨大人氣。

龍（竜，配音：佐藤健）

: 來歷好神秘，目前淨係知道佢本名叫「惠」。以黑龍嘅形象響虛擬世界「U」出現，背部有勁多青斑。

久武忍／阿忍（久武 忍（ひさたけ しのぶ）／しのぶくん，配音：成田凌）

: 鈴細個嘅好朋友，依家係籃球社成員，受到大把女仔熱烈歡迎。身上成日有一種神秘氣氛。

千頭慎次郎／頭慎（千頭 慎次郎（ちかみ しんじろう）／カミシン，配音：染谷將太）

: 鈴嘅同級同學，性格天真、熱血、開朗，自己一個人創立划艇社，話要參加高中全國大賽。

渡邊瑠果／瑠果（渡辺 瑠果（わたなべ るか）／ルカちゃん，配音：玉城蒂娜）

: 鈴嘅同級同學，響管樂社吹奏入面負責色士風。成個模特兒咁嘅樣，係個受到大家歡迎嘅「閃耀女孩」，陽光一樣嘅存在。

別役弘香／小弘（別役 弘香（べつやく ひろか）／ヒロちゃん，配音：幾田莉拉）

: 鈴嘅知心老友，係一個熟悉網絡世界嘅毒舌女仔。佢邀請鈴加入虛擬世界「U」，係唯一一個知道鈴就係「Belle」嘅人。

### 合唱團
呢個合唱團係小鈴阿媽生前所在嘅合唱團，響佢死後，其他五位成員一直有份照顧小鈴。

吉谷（吉谷（よしたに）さん，配音：森山良子）

: 合唱團現任隊長，職業係漁民。

喜多（喜多（きた）さん，配音：清水美智子）

: 酒店老闆。

奧本（奥本（おくもと）さん，配音：坂本冬美）

: 自耕農民。

中井（中井（なかい）さん，配音：岩崎良美）

: 醫生。

畑中（畑中（はたなか）さん，配音：中尾幸世）

: 大學講師。曾經去過美國俄亥俄州留學。

### 「U」
賈斯丁（ジャスティン，配音：森川智之）

: 認為龍嘅存在嚴重影響到「U」，試圖揭發龍嘅真面目。自警團「正義」團長，將揭發龍嘅真面目睇成自己嘅使命。

Peggy（ペギースー，配音：ermhoi）
:虛擬世界「U」入面另一位人氣女歌手，性格自大、脾氣暴燥，認為Belle嘅出現嚴重影響佢嘅人氣，因而妒忌佢。

耶利內克（イェリネク，配音：津田健次郎）
:現代美術藝術家，響「搵到龍嘅真面目」行動入面畀人視為候補人選。

蘇汶（スワン，配音：小山茉美）
:住響豪宅嘅貴婦，同耶利內克一樣響「搵到龍嘅真面目」行動入面畀人視為嫌疑人。

剝皮太郎＆堅忍丸（ひとかわむい太郎＆ぐっとこらえ丸，配音：宮野真守）
:響「搵到龍嘅真面目」行動入面負責炒作嘅YouTuber。

### 其他人物
小鈴之父（すずの父親，配音：役所廣司）
:小鈴個老豆，自太太死後同囡囡之間嘅交情變得疏落。

小鈴之母（すずの母，配音：島本順美）
:小鈴個阿媽，生前係合唱團成員。自一次幫助困響畀洪水淹沒嘅細路後，就再冇現身，推斷已經死咗。

惠、知之父（恵・知の父，配音：石黒賢
:單親父親，依家獨自養大惠、知兩個仔。
運算分析

**運算分析**（**analytics**）泛指有系統性噉用運算方法分析數據，可以用嚟發現數據入面一啲得意嘅規律。
## 例子
*行為分析
*遊戲分析
## 睇埋
*數據科學
*大數據
不死鳥

**不死鳥**，粵港地區嘅中文又有叫**火鳳凰**，或者叫**西洋鳳凰**，係一種傳說中嘅雀鳥，源自希臘神話。根據傳說，不死鳥能夠由太陽嗰度得到神力，死嗰陣會發放出強烈嘅火同光，燒完之後隻雀然後就會由灰燼中重生，所以佢永遠都唔會死；不死鳥嘅形象，喺二十世紀起嘅奇幻作品當中亦不時會出現，例如英倫奇幻小說系列《哈利波特》裏便，就有提到不死鳥。

## 詞源

現代英文 **phoenix**（）呢個詞，係由拉丁文（西羅馬帝國嘅主要語言）傳入嘅，後來又受到法文嘅影響而加強咗。最初 phoenix 經由拉丁文 phoenīx 借入古英文變成 fenix。及後由於法文都係由拉丁文借用呢個名詞，所以英文亦受到法文影響，令呢個詞得以鞏固落嚟。

原則上，西方嘅**不死鳥**同中華文化入便嘅鳳凰概念上相似，但並非完全一樣。雖然係噉，大中華地區譯**不死鳥**一詞嘅時候，依然經常會直接譯作**鳳凰**就算。例如奇幻小說《哈利波特：鳳凰會的密令》嘅中文名就係噉。

## 形象
古時歐洲嘅文獻不時有提到不死鳥。喺中世紀嘅文學同藝術中，不死鳥經常會描繪成頭上有光環嘅形象，以突顯佢同太陽之間嘅聯繫。最早記錄有關不死鳥嘅圖像，已經展示佢頭頂有光環，當中好多時都畫上七條放射線，類似於希臘神話入面象徵太陽嘅天神希路斯。亦有人描述呢隻雀頭上有羽毛冠冕，而悲劇作家以西結就曾經將鳳凰比作公雞噉嘅形象。

喺現代嘅奇幻創作品之中，不死鳥經常被塑造成神聖嘅生物，象徵住重生、不滅同埋希望。佢哋通常被描寫成全身火紅噉嘅色，甚至成隻都係火焰組成，死亡之後能夠由灰燼嗰度重生（**浴火重生**），代表住生命力。現代不死鳥形象其中一個出名嘅例子有哈利波特系列入面嘅**霍斯**，佢由鄧不利多教授飼養，曾經用自己嘅眼淚始癒哈利仔身上嘅傷口，展示出不死鳥除咗重生之外，亦象徵治癒同忠誠。另外喺最終幻想系列系列入面，**不死鳥**係一隻經典嘅召喚獸，可以召令火焰攻擊敵人，同時令失去戰鬥能力嘅隊友復活，體現重生同守護嘅形象。

## 睇埋

*鳳凰
*惡龍

## 引述

## 文獻

* .

## 拎
*
Freiheitssatz

喺組合羣論裡面，**Freiheitssatz**（德文，意思係「**自由定理**」或者「**獨立定理**」：*Freiheit* + *Satz*）係羣展示論嘅一個定理，指出單關係羣嘅某啲子羣係自由羣。

## 定理內容
考慮以下嘅羣展示：

: G = \langle x_{1}, \dots, x_{n} | r = 1 \rangle

入面有 *n* 個生成元x_i同埋一個循環簡約（cyclically reduced）關係r，如果x_1有喺r入面出現嘅話，G入面由x_2,\ldots,x_n生成嘅子羣就係自由羣，換句話講，呢個子羣入面x_2,\ldots,x_n之間無任何關係。

## 歷史
呢個定理由德國數學家Max Dehn提出，由佢嘅學生Wilhelm Magnus喺佢嘅博士論文證明出嚟。Dehn原本諗住Magnus會用拓樸學嘅方法證明出嚟，點知Magnus最後係用數學歸納法加埋羣嘅共合積（amalgamated product）證到。之後同都用唔同嘅歸納法方法證明到。

## 重要性
Freiheitssatz成為咗單關係羣論嘅基石，亦都推用共合積理論嘅發展，呢個定理亦都可以諗做向量空間同交換羣入面一啲簡單嘅定理向非交換羣論方向嘅推廣。

## 參考
秘密戰爭

**秘密戰爭**可以指：

## 歷史

* 老撾內戰（1959–1975），因為美國喺越南戰爭期間秘密參與老撾內戰，所以又叫做秘密戰爭。

## 藝術、娛樂

### 漫畫

*《》，漫威喺1984–1985年嘅漫畫系列。另外亦有基於呢個漫畫嘅以及。
*《》，2004–2005年Brian Michael Bendis同Gabriele Dell'Otto所創作嘅漫威漫畫。
* 《》，Jonathan Hickman同Esad Ribić所創作嘅漫威漫畫。

### 電影、電視節目

* 《》，2014年嘅波蘭電影。
* 《》，1994年嘅第五季第三集。
* 《》，1977年由BBC製作嘅二戰紀錄片。

### 其他媒體

*《》，美國樂隊Oneida2004年推出嘅專輯。
*MMORPG《》喺發售前嘅宣傳活動。
廣瀨U.FL連接器

**廣瀨U.FL連接器**係1991年所出嘅微型連接器，接口直徑係2.0 mm，能夠支援高達6 GHz嘅射頻訊號。其他廠商又叫呢一款連接器做**MHF** 、**AMC**或者**UMCC**。U.FL 連接器通常用喺小型嘅設備，例如喺智能電話、手提電腦或者嵌入式系統入面連接Wi-Fi、GPS天線。

U.FL嘅母連接器通常會用喺同軸電纜上面，最常見嘅係直徑1.32mm嘅雙屏蔽；而公連接器就會以焊喺電路板嘅其中一面，而且只會佔用大約3.0（長）× 3.1（闊）×２.5 mm（高）嘅空間。  基本上所有U.FL連接器嘅都係50Ω。因為U.FL喺設計嘅時候預咗用喺裝置裏頭，唔會俾使用者抆插，所以多數U.FL只係設計到可以抆插30次左右。

雖然廣瀨電機註冊咗U.FL嘅專利同商標，但係其他廠商都以第二啲名推出兼容嘅連接器，例如。

## W.FL連接器
**W.FL**（又叫做**AMMC**、**MHF III**），係廣瀨電機推出、同U.FL相似嘅同軸連接器，同樣達到6 GHz，但係更加細粒，只有2.0（長）× 2.0（闊）×1.4 mm（高）。 

## 註釋

## 攷

## 拎
* 廣瀨U.FL系列
* Farnell SMT 超微型同軸連接器
* Tyco Electronics UMCC — 超小型同軸連接器和電纜組件系列
* 廣瀨W.FL系列
金文泰中學

**金文泰中學**（）係香港一間官立中學，1926年創校，嗰陣叫**官立漢文學校**，係英屬香港政府頭一間創辦嘅漢文學校，1951年為咗紀念倡辦呢間學校嘅港督金文泰，改用而家個名。校址搬過幾次，自1961年開始校址係北角炮台山道30號。
特性 (電腦科學)

**特性**（ ）喺程式編寫上係指一件物件（object）掕住嘅變數，用嚟描述嗰件物件。

## 概論

## 睇埋
*物件導向編程
索南嘉措

**索南嘉措**（），《明史》稱為**鎖南堅措**，係第三世達賴喇嘛，西藏堆龍（而家堆龍德慶）人。
根敦嘉措

**根敦嘉措**（），又譯**更登嘉措**，藏傳佛教格魯派領袖，俾後世追認為第二世達賴喇嘛。
方法 (電腦科學)

**方法**（參見）係物件導向編程（OOP）上嘅重要概念，係指一件物件（`object`）掕住嘅子程序，用嚟描述嗰件物件會做嘅一啲嘢，或者可以想像成件物件會有嘅「行為」。

## 簡例
例如喺一隻電子 RPG 嘅遊戲程式中，有個類別叫 `Player`（玩家），呢個類別嘅物件表示玩家控制嘅角色：


```python
class Player:
    def __init__(self, name):
        self.name = name
        self.hp = 100

    def take_damage(self, amount):
        self.hp -= amount
        print(f"{self.name} 受咗 {amount} 傷害，淨返 {self.hp} 血。")
```

*`take_damage()` 係一個方法；
*佢係 `Player` 呢個類別嘅一部分；
*每件玩家角色物件，都可以用自己嘅呢個方法嚟「扣生命值」。

方法係類別同埋物件擁有嘅「行為」，令到物件唔單只帶有數據，仲識得「做嘢」。

## 睇埋
*子程序
*物件導向編程

## 文獻
* JANA, DEBASISH (1 January 2005). *C++ and Object-oriented Programming Paradigm*. PHI Learning Pvt.

## 引咗
根敦朱巴

**根敦朱巴**（）係西藏僧人、佛教學者，俾後世追認為第一世達賴喇嘛。

## 出面網頁
Steam

**Steam**係全世界最大規模嘅數碼遊戲發行平台，由美國電子遊戲開發公司Valve喺2003年9月12號推出。平台初頭係為咗Valve旗下嘅遊戲（特別係Counter-Strike）而開發，之後再招攬其他遊戲發行商同獨立遊戲開發者加盟。
東堤灣畔

**東堤灣畔**（，）係香港大嶼山東涌一個私人屋苑。屋苑坐落喺慶東街1號，係一個由香港地鐵（即係依家嘅港鐵）、恒基兆業地產、新世界發展、太古地產、恒隆地產同新鴻基地產發展嘅大型住宅項目，喺1999年8月至12月落成入伙，承建商係協興建築。開售時首批單位平均呎價係3,138港元。
呢個住宅由8幢29至43層高住宅同一個會所組成，提供2,158個單位同大約507個車位。東堤灣畔由吳享洪建築師有限公司同栢誠集團合作設計，物業喺1999年攞過香港建築師學會「銀牌獎」。

## 屋苑樓宇
東堤灣畔冇第4座。以下係各座嘅樓層數目：

## 設施
屋苑主要配套設施係一個80,000幾平方呎會所，一個起喺圓形廣場上嘅平台（面積大約15萬平方呎）同一個園林花園。會所採用雙層式設計，設有戶外園林式泳池、按摩池、網球場、籃球場、室內多用途運動場、健身室同兒童遊樂場等設施。

## 相

File:HK Tung Chung 1 Hing Tung Street 東堤灣畔 Tung Chung Crescent name sign Oct-2012.JPG|東堤灣畔1至3座停車場入口標牌
File:Tung Chung Crescent, shops (Hong Kong).jpg|東堤灣畔嘅商店
File:Tung Chung Crescent Stairs to residents 2016.jpg|第1至3座住宅入口
File:Sunshine House International Pre-School Tung Chung 2016.jpg|sunshine house int'l pre-school幼稚園
File:Tung Chung Crescent, Block 5 to 9 (Hong Kong).jpg|由順東路向北望東堤灣畔第5至9座


## 參考
夫姓

**夫姓**係老公個姓，有啲女人嫁人後，會用到自己老公個姓，可以分做兩種：
***冠夫姓**：將自己老公個姓放響自己個姓前面，喺香港同臺灣都有呢種習俗，多數都係官員（例：林鄭月娥、葉劉淑儀）或者有錢人嘅老婆（例：李徐子淇、查史美倫）。不過隨住時代變遷，社會講求男女平等，冠夫姓嘅習俗已經越嚟越少見。
***從夫姓**：將自己老公個姓取代自己個姓，喺歐美地區好常見。
熱帶風暴電母 (2021年)

**熱帶風暴電母**（，國際編號：**2115**，聯合颱風警報中心：**WP212021**）係2021年太平洋颱風季第15個被命名嘅風暴。「電母」呢個名由中國大陸提供，意思係電之母，負責掌管雷電。

## 參考
實例 (電腦科學)

**實例**（；參見）喺電腦科學上係指按照某啲模創造出嚟嘅一嚿個體嘢。

## 睇埋
*物件導向編程
*單例模式
封裝 (編程)

**封裝**（）係物件導向編程當中嘅一個概念，負責將（通常係將屬同一件物件嘅）數據同埋操縱呢啲數據嘅子程序「包埋一齊」，等呢啲數據同子程序難以俾外界干擾同濫用。
## 睇埋
*超距作用
基亞仙圖范察堤

（，）係意大利男足球員，踢中堅，1960至1978年踢職業，期間淨係效力過國際米蘭。

## 葳蕤史

### [[國際米蘭]]
* 意甲聯賽**冠軍**：1962/63賽季、1964/65賽季、1965/66賽季、1970/71賽季；
* 意大利盃**冠軍**：1977/78賽季；
* 歐洲冠軍球會盃**冠軍**：1963/64賽季、1964/65賽季；
* 歐洲冠軍球會盃亞軍：1966/67賽季、1971/72賽季； 
* 洲際盃**冠軍**：1964、1965

### [[意大利足球代表隊]]
* 1970年世界盃亞軍；
* 1968年歐洲國家盃**冠軍**

## 效力過嘅球隊
* 國際米蘭
* 意大利足球代表隊

## 參加咗
* 1974年FIFA世界盃
* 1970年FIFA世界盃
* 1966年FIFA世界盃
* 1968年歐洲國家盃

## 攷

## 拎
馬些路波索域

（，）係克羅地亞男足球員，身高181厘米，重68千克，踢中場，2010年出道。

## 葳蕤史

### 球會
; 國際米蘭
*歐霸盃亞軍：2019-20賽季
*意大利甲組足球聯賽冠軍：2020–21賽季

### 國家隊
; 克羅地亞
*FIFA世界盃亞軍：2018年

### 個人
*布拉尼米爾大公勳章：2018年

## 效力過嘅球隊
* 國際米蘭
* 克羅地亞足球代表隊

## 參加咗
* 2014年FIFA世界盃
* 2018年FIFA世界盃
* 2016年歐洲國家盃

## 攷

## 拎
湯赫迪

****（，）係英國男編劇、舞台劇、電影、電視演員、模特兒、執行監製同製片人，2001年出道。

## 攷

## 拎
馬高艾米利亞

****（，）係意大利足球領隊、前足球員，球員時期司職足球守門員，2001年至2017年踢職業。

## 葳蕤史

佢曾經攞過或者提名過下面呢啲獎：
* 意甲聯賽冠軍：2000-2001，2010-2011
* 意丙1聯賽冠軍：2001-2002
* 意大利超級盃：2011
* U21歐洲國家盃：2014
* 2004年夏季奧林匹克運動會銅牌：2004
* FIFA世界盃冠軍：2006

## 效力過嘅球隊
* 巴勒莫足球會
* AC米蘭
* 羅馬體育會
* 熱拿亞木球及足球會
* 車路士足球會
* 意大利足球代表隊

## 參加咗
* 2004年夏季奧林匹克運動會
* 2006年FIFA世界盃
* 2008年歐洲國家盃

## 攷

## 拎

類:熱那亞木球同足球會球員
類:AC米蘭球員
類:車路士球員
阿歷山度尼斯達

****（，）係意大利足球領隊、前足球員，球員時期踢後衛。

## 葳蕤史

* 意甲聯賽冠軍：1999-00年、03年-04年、11年
* 意大利盃冠軍：1998年、2000年、2003年
* 意大利超級盃冠軍：1998年、2000年、2004年、2011年
* 歐洲聯賽冠軍盃冠軍：2003年、2007年
* FIFA世界盃冠軍：2006年
* 歐洲盃賽冠軍盃冠軍：1998-1999
* 歐洲超級盃冠軍：1999年、2003年、2007年
* 世界冠軍球會盃冠軍：2007年
* 歐洲足協年度最佳陣容：2002年、2003年、2004年、2007年

## 效力過嘅球隊
拉素體育會 AC米蘭 意大利男子足球代表隊

## 參加咗
1996年夏季奧林匹克運動會 2006年FIFA世界盃 2002年FIFA世界盃 1998年FIFA世界盃 2004年歐洲國家盃 1996年歐洲國家盃 2000年歐洲國家盃
北美足球大聯盟

## 攷

## 拎
蛇頭怪人

**蛇頭怪人**（），英文名**Gorgon**，音譯****，係種女妖，佢有排尖牙，頭髮係識郁嘅毒蛇。呢種妖怪最早出現喺希臘神話入面，指嘅係三姊妹斯忒諾、歐律阿勒同美杜莎，聽講佢哋係海神科歇斯同女神潔多個女。

## 攷
贊拿路加度素

****（，）係意大利國家隊嘅足球領隊、前足球員，球員時期踢中場。

## 葳蕤史

### 球員年代
;國家隊榮譽-意大利國家足球隊
*FIFA世界盃：2006年冠軍
;球會榮譽-AC米蘭
*歐洲聯賽冠軍盃： 2003年冠軍、2007年冠軍
*歐洲超級盃：2003年冠軍、2007年冠軍
*意大利甲組足球聯賽：2003-2004賽季冠軍、2010-2011賽季冠軍
*意大利超級盃：2004年冠軍、2011年冠軍
*意大利盃：2002-2003球季冠軍
*世界冠軍球會盃：2007年冠軍

### 教練年代
;球會榮譽-拿坡里
*意大利盃：2019-2020球季冠軍

## 效力過嘅球隊
* 格拉斯哥流浪足球會
* AC米蘭
* 意大利足球代表隊

## 參加咗
* 2000年夏季奧林匹克運動會
* 2010年FIFA世界盃
* 2006年FIFA世界盃
* 2002年FIFA世界盃
* 2004年歐洲國家盃
* 2008年歐洲國家盃

## 攷

## 拎
科歇斯

**科歇斯**（，**Φόρκος / Phorcys**）係希臘神話入面嘅原始海神，係深海嘅化身。佢係蓋亞（大地）同澎濤士（大海）個仔。
洲際盃 (足球)

**洲際盃**（Intercontinental Cup）係已經停辦嘅年度世界性球會級賽事，由歐洲足協同埋南美足協喺1960至2004年合辦。比賽係歐冠盃/歐聯冠軍對南美自由盃冠軍。

第一屆洲際盃喺1960年搞。喺頭幾屆兩支球隊主客各打一踢，如果兩隊各贏一場就踢第三場決勝負。1969年開始改為踢兩回合，計作客入波優惠。不過喺1969年洲際盃學生隊主場對AC米蘭嘅次回合出現暴力事件，令洲際盃蒙上陰影，1970年代多次出現歐冠冠軍隊唔參加洲際盃而改由亞軍補上嘅情況。1973年嗰屆頂替阿積士踢洲際盃嘅祖雲達斯唔願去阿根廷對獨立隊，所以淨係喺意大利踢一場過賽事。1975同1978年嗰兩屆都搞唔成。

1980年開始，洲際盃由豐田汽車贊助並冠名為**豐田盃**（Toyota Cup），同時改為喺日本踢一場過賽事。原本喺東京國立競技場搞，2002年開始改喺橫濱國際綜合競技場搞。

最後一屆洲際盃喺2004年搞。之後洲際盃同國際足總球會世界盃合併成世界冠軍球會盃。

## 出面網頁

* International Clubs Cup – The Rec.Sport.Soccer Statistics Foundation